sagorsarker/bangla-wikipedia huggingface dataset:
বারাকাহ

বারাকাহ
ইসলামে বারাকাহ বা বারাকা ( "আশীর্বাদ") এমন শক্তি যার দ্বারা আশীর্বাদ বোঝায় , এক ধরণের আধ্যাত্মিক শক্তির উপস্থিতি এবং উদ্ঘাটনের ধারাবাহিকতা,যা আল্লাহর সাথে সম্পর্কিত এবং আল্লাহর সবচেয়ে কাছের লোকদের উপর বর্ষিত হয়। 
বারাকা কোন বস্তু, স্থান এবং মানুষের মধ্যে পাওয়া যেতে পারে, যা আল্লাহর দ্বারা নির্বাচিত। বারাকার শক্তি তাদের মাঝেই প্রবাহিত হয়, যাদের সম্পর্ক ও বিশ্বাস সরাসরি আল্লাহর সাথে । বারাকা দ্বারা সমৃদ্ধ সৃষ্টি শারীরিক নৈকট্যের মাধ্যমে বা ইসলামের নবী মুহাম্মদের (স.)আধ্যাত্মিক অনুশীলন ও আনুগত্যের মাধ্যমে অর্জন করা যায়। আল্লাহর অন্যান্য সৃষ্টিতে বারাকার প্রবাহকে উপলব্ধি করা যায়। আল্লাহই বরকতের একমাত্র উৎস এবং তা প্রদান ও আটকানোর ক্ষমতা তাঁরই আছে।
বারাকা হল ইসলামী অতীন্দ্রিয়বাদ, বিশেষ করে সুফিবাদের একটি ধারণা। সুফিদের গ্রন্থ, বিশ্বাস, অনুশীলন এবং আধ্যাত্মিকতাকে কেন্দ্র করে বারাকা পরিব্যপ্ত। সুফিবাদ গুহ্য জ্ঞানের সাধনা এবং হৃদয়ের ডাকে আল্লাহর সাথে আধ্যাত্মিক মিলনের উপর জোর দেয়। বারাকা আল্লাহর প্রত্যক্ষ এবং ইচ্ছাকৃত আশীর্বাদের পারলৌকিক এবং জাগতিক শক্তির সংযোগের প্রতীক, যা তাঁর এবং তাঁর শিক্ষার প্রতি সবচেয়ে বেশি প্রতিফলিত।
বারাকা কোন রাষ্ট্র নয়, এটি আশীর্বাদ ও অনুগ্রহের প্রবাহ। যা আল্লাহর কাছ থেকে প্রবাহিত হয়, যারা আল্লাহর সবচেয়ে কাছের মানুষ, যেমন দরবেশ ও নবীগণ। যারা বারাকা অর্জন করেছে তাদের অলৌকিক কাজ ( "করামত" ) করার ক্ষমতা রয়েছে বলে মনে করা হয়, যেমন চিন্তা-পড়া, অসুস্থদের নিরাময় করা, উড়ে যাওয়া এবং মৃতদের পুনরুজ্জীবিত করা।  এমনকি, বিশিষ্ট সুফি মরমী আব্দ আল-করিম ইবনে হাওয়াজিন কুশায়রির মতে, অলৌকিক ঘটনার ব্যবহার এবং ক্ষমতার প্রকৃত অধিকার একজন সাধকের মর্যাদা নির্দেশ করে না, তবে, নবীদের দ্বারা এই অলৌকিক কাজ গুরুত্বপূর্ণ প্রশংসাপত্র স্থাপন করতে পারে।  
বারাকাহর চূড়ান্ত উৎস আল্লাহ। আল্লাহ যাকে ইচ্ছা এবং যা ইচ্ছা তাকে বরকত ও বারাকাহ দান করেন এবং তার কাছে সীমাবদ্ধ কোন কিছু নেই।
নবি মুহাম্মদ (সঃ) এর চর্চা ও শিক্ষা অনুসরণ করে সুন্নাতের অনুকরণের মাধ্যমে বারাকা অর্জন করা যায়। কারণ মুহাম্মাদ (সঃ) হলেন মুহাম্মাদন বারাকার উৎস, আল্লাহর নাম স্মরণ করে এবং রাসুলের সুন্নাহ অনুযায়ী জীবনযাপন করে এ পথ অনুসরণ করতে হয়। যারা অন্তরে রাসুল (স.) এর সুন্নাহকে স্থান দিতে পেরেছে, তারাই মুহাম্মাদ (আল-নূর আল-মুহাম্মাদি) এবং মুহাম্মাদান বারাকাকে প্রতিফলিত করতে পেরেছে।   যারা সুন্নাহকে অনুসারে করে, আল্লাহর দেখানো পথে জীবনযাপন করে এবং হৃদয়ে সত্যকে ধারণ করে, আল্লাহ তাদের জন্য বারাকা প্রবাহিত হতে পারে এমন একটি পথ খুলে দেন।যারা মুহাম্মদের (স.) মত জীবনযাপন করে, তারা বারাকার প্রত্যক্ষ আশীর্বাদের যোগ্য হতে পারে। বারাকা প্রাপ্ত সাধক ভিতর থেকে আল্লাহর শক্তি অনুভব করতে সক্ষম হন এবং বারাকা দ্বারা পরিচালিত হওয়ার সময় হাদিস দ্বারা পুষ্ট হন।  
উৎস বিবরণ
তথ্য
.জেপি

.জেপি হল জাপানের ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি ১৯৮৬ সালে প্রতিষ্ঠিত হয়েছিল। বর্তমানে এটি জাপান রেজিস্ট্রি পরিষেবা দ্বারা পরিচালিত হয়।
অগ্রণী ব্যাংক লিমিটেড স্পোর্টস ক্লাব

অগ্রণী ব্যাংক লিমিটেড স্পোর্টস ক্লাব ( ইংরেজি: Agrani Bank Ltd. SC) বাংলাদেশের ঢাকার একটি ফুটবল দল। এটি বর্তমানে বাংলাদেশ চ্যাম্পিয়নশিপ লিগে (বিসিএল) অংশগ্রহণকারী একটি দল। ক্লাবটির মালিক অগ্রণী ব্যাংক, যা একটি বাংলাদেশী ব্যাংক।
বাংলাদেশে রক্ষণশীলতাবাদ

বাংলাদেশে রক্ষণশীলতাবাদ বলতে বাংলাদেশে রক্ষণশীলতাবাদের স্থানীয় রূপকে বোঝায়। বাংলাদেশে, রক্ষণশীলতাবাদ রাজনীতিতে প্রথাগত, সামাজিক ও ধর্মীয় পরিচয়ের সাথে ঘনিষ্ঠভাবে জড়িত। রক্ষণশীল রাজনৈতিক দলগুলোর লক্ষ্য প্রথাগত বাংলাদেশী সংস্কৃতি, জাতীয় পরিচয়, বহুসংস্কৃতি ও সামাজিক মূল্যবোধকে আকড়ে ধরে একটি জাতিরাষ্ট্র প্রতিষ্ঠা করা এবং ধর্মীয় মূল্যবোধ, বাংলাদেশী জাতীয়তাবাদ ও অর্থনৈতিক উদারনীতিবাদকে সমর্থন করা। রক্ষণশীলতাবাদ হলো বাংলাদেশ জাতীয়তাবাদী দল, জাতীয় পার্টি, জামায়াতে ইসলামী বাংলাদেশ এবং হেফাজতে ইসলাম বাংলাদেশসহ বাংলাদেশের কিছু নেতৃস্থানীয় দলের রাজনৈতিক লক্ষ্যমাত্রা।
ডানপন্থী রক্ষণশীল রাজনীতি মূলত ১৯৭০-এর দশকের মাঝামাঝি থেকে শুরু হয়েছিল এবং ১৯৯০-এর দশকের মাঝামাঝি পর্যন্ত প্রভাবশালী ছিল। ১৯৭১ সালে স্বাধীনতার পর, বামপন্থী দলগুলো দেশের অভ্যন্তরীণ অস্থিরতা রোধ করতে এবং অর্থনৈতিক প্রবৃদ্ধি আনতে ব্যর্থ হয়, যা রাজনীতিতে রক্ষণশীলদের উত্থানের দিকে পরিচালিত করে; এটি মূলত ১৯৭৫ সালের সেনা অভ্যুত্থানসমূহের ফলে এবং বামপন্থী থেকে ডানপন্থী রাজনীতির দিকে রাজনৈতিক স্থানান্তরের ফলে হয়েছিল। ডানপন্থী রক্ষণশীলরা বাংলাদেশের ধর্ম ও ভূখণ্ডের ভিত্তিতে একটি জাতীয়তাবাদ গড়ে তোলেন এবং দেশে অর্থনৈতিক উদারীকরণের প্রচার করে। জুন ১৯৯৬ সালের বাংলাদেশের সাধারণ নির্বাচনের পর, আওয়ামী লীগের নেতৃত্বে কেন্দ্রপন্থী উদারপন্থীরা ক্ষমতায় আসে। ২০০১ থেকে ২০০৬ সালে বিএনপির নেতৃত্বে ডানপন্থী রক্ষণশীলরা আবার ক্ষমতায় আসে, কিন্তু অবশেষে ২০০৮ সালের সাধারণ নির্বাচনে পরাজিত হয়।
প্রথমদিকের রক্ষণশীলরা জাতীয়, সামাজিক ও ধর্মীয় রক্ষণশীলতাবাদকে প্রচার করেছিলেন এবং বাংলাদেশী জাতীয়তাবাদকে এর মূল আদর্শ বলে দাবি করেছিল। বাংলাদেশী জাতীয়তাবাদ "প্রথাগত বাঙালি রীতিনীতি ও মধ্যপন্থী ইসলামের মিশ্রণকে প্রতিনিধিত্ব করে"। যদিও "বাংলাদেশের মানুষের জাতীয় পরিচয়ের মূলে ছিল ভাষা ও সংস্কৃতি, তবুও অধিকাংশ মানুষই নিজেদের ধর্মীয় পরিচয়ে পরিচিতি দিতে চাইতো।" তাই ক্ষমতা গ্রহণের পর, বিএনপির প্রতিষ্ঠাতা চেয়ারম্যান জিয়াউর রহমান একটি রাষ্ট্রীয় পৃষ্ঠপোষকতায় ইসলামীকরণ চালু করেন যা সমাজ ও সংস্কৃতিতে উল্লেখযোগ্যভাবে প্রভাব ফেলেছিল। কিন্তু ১৯৮০-এর দশকের মাঝামাঝি সময়ে, দেশের সামগ্রিক পরিস্থিতি বিবেচনায় রক্ষণশীলরা কিছু প্রগতিশীল মূল্যবোধ গ্রহণ করে যা প্রগতিশীল রক্ষণশীলতাবাদ নামে পরিচিত। যাইহোক, উগ্র রক্ষণশীলরা পাশ্চাত্য সংস্কৃতির বিরোধিতা করে, একে "পরকীয় সংস্কৃতি" বলে অভিহিত করে এবং একটি ধর্ম-ভিত্তিক রাষ্ট্র প্রতিষ্ঠা করতে চায়। অর্থনৈতিকভাবে, বেশিরভাগ রক্ষণশীলরা সামাজিক ন্যায়বিচারকে সমর্থন করে এবং সীমিত হস্তক্ষেপবাদের সাথে বাজার অর্থনীতিকে উন্নীত করে, কেউ কেউ কল্যাণ পুঁজিবাদকে সমর্থন করে।
পশ্চিমা বিশ্বের তুলনায় বাংলাদেশের সমাজ সামাজিকভাবে অত্যন্ত রক্ষণশীল। বিডিনিউজ টোয়েন্টিফোর ডটকমের মতে, অধিকাংশ বাংলাদেশি সমকামিতা, সমলৈঙ্গিক বিবাহ, জুয়া, মদ্যপান ও পশু কল্যাণের বিরোধিতা করে। সাম্প্রতিক বছরগুলোতে, "ইসলামের একটি বিশুদ্ধতাবাদী, আচারিক সংস্করণ" দেশে প্রধান্য অর্জন করেছে, যা রক্ষণশীলতার প্রতি জনগণের সমর্থনকে অভিভূত করে।
সের্দার বের্দিমুহামেদু

সের্দার গুর্বাঙ্গুলিয়েভিচ বের্দিমুহামেদু (; জন্ম ২২ সেপ্টেম্বর ১৯৮১) হলেন তুর্কমেনিস্তানের তৃতীয় এবং বর্তমান রাষ্ট্রপতি, যিনি ১৯ মার্চ ২০২২ তারিখ থেকে দায়িত্ব পালন করছেন। বের্দিমুহামেদু এর আগে তাঁর পিতা গুর্বাঙ্গুলির সরকারের অধীনে আরও কয়েকটি পদে দায়িত্ব পালন করেছিলেন।
২০২১ সালে, তিনি তুর্কমেনিস্তানের মন্ত্রিসভায় একাধিক উপসভাপতিদের একজন হয়েছিলেন। ২০২২ সালে তুর্কমেনিস্তানের রাষ্ট্রপতি নির্বাচনে ৭৩ শতাংশ ভোট পেয়ে জয়লাভ করেন, যেই নির্বাচনটি অবাধ বা সুষ্ঠু নয় বলে বিবেচিত হয়, তিনি রাষ্ট্রপতি হিসাবে তাঁর পিতার ১৫ বছরের দীর্ঘ একচ্ছত্রবাদী রাষ্ট্রপতিত্বের স্থলাভিষিক্ত হন।
ফেডারেল সিকিউরিটি সার্ভিস

ফেডারেল সিকিউরিটি সার্ভিস ( FSB ; ) হলো রাশিয়ার প্রধান নিরাপত্তা সংস্থা এবং সাবেক সোভিয়েত ইউনিয়নের কেজিবি এর প্রধান উত্তরাধিকারী সংস্থা। এর পূর্বসূরি ছিল ফেডারেল কাউন্টার ইন্টেলিজেন্স সার্ভিস (FSK) যা ১৯৯৫ সালে FSB-নামে পুনর্গঠন করা হয়েছিল। প্রাক্তন কেজিবির তিনটি প্রধান কাঠামোগত উত্তরসূরি প্রতিষ্ঠান রয়েছে যারা প্রশাসনিকভাবে এফএসবি থেকে স্বাধীন। প্রতিষ্ঠানগুলো হলো ফরেন ইন্টেলিজেন্স সার্ভিস (এসভিআর), ফেডারেল প্রোটেক্টিভ সার্ভিস (এফএসও), এবং রাশিয়ান ফেডারেশনের রাষ্ট্রপতির বিশেষ কর্মসূচির প্রধান অধিদপ্তর (জিইউএসপি)।
এফএসবির প্রাথমিক দায়িত্বের মধ্যে দেশের অভ্যন্তরে এবং বাইরে কাউন্টার ইন্টেলিজেন্স, অভ্যন্তরীণ ও সীমান্ত নিরাপত্তা, সন্ত্রাস দমন, এবং নজরদারি এবং সেইসাথে কিছু অন্যান্য ধরণের গুরুতর অপরাধ এবং ফেডারেল আইন লঙ্ঘনের তদন্ত করা। এটির সদর দফতর মস্কোর লুবিয়াঙ্কা স্কোয়ারে প্রাক্তন কেজিবি-র মূল ভবনে অবস্থিত। রাশিয়ার রাষ্ট্রপতি কর্তৃক এফএসবি-এর পরিচালক নিযুক্ত হন এবং তিনি সরাসরি রাষ্ট্রপতির কাছে জবাবদিহি করেন। 
২০০৩ সালে, বর্ডার গার্ড সার্ভিস এবং ফেডারেল এজেন্সি অফ গভর্নমেন্ট কমিউনিকেশন অ্যান্ড ইনফরমেশন (এফএপিএসআই) এর একটি প্রধান অংশ অন্তর্ভুক্ত করার মাধ্যমে এফএসবি-এর দায়িত্বগুলি প্রসারিত করা হয়েছিল। এর মধ্যে এমন দেশগুলির গোয়েন্দা কার্যক্রম অন্তর্ভুক্ত থাকবে যেগুলি একসময় সোভিয়েত ইউনিয়নের সদস্য ছিল, যে কাজগুলি পূর্বে কেজিবির পঞ্চম পরিষেবা দ্বারা পরিচালনা করা হতো। SVR ১৯৯২ সালে এই দেশগুলির উপর গুপ্তচরবৃত্তি না করার জন্য একটি চুক্তি স্বাক্ষর করেছিল। তবে এফএসবি এমন কোনো প্রতিশ্রুতি দেয়নি।
ইলেকট্রন আকর্ষী প্রতিস্থাপন

জৈব রসায়ন-এ ইলেকট্রন আকর্ষী প্রতিস্থাপন বিক্রিয়ার একটি প্রকৃতি, যাতে কোনো যৌগে অবস্থিত কার্যকরী মূলককে ইলেক্ট্রোফাইল দ্বারা প্রতিস্থাপিত করা হয়। সাধারণত অ্যারোম্যাটিক যৌগের ক্ষেত্রেই এর উপস্থিতি বেশি লক্ষণীয়।
অ্যারোম্যাটিক রিং-এ যুক্ত কোনো পরমাণুকে ইলেকট্রন আকর্ষী দ্বারা প্রতিস্থাপিত করা হয়। অ্যারোম্যাটিক নাইট্রেশন, হ্যালোজিনেশন, অ্যারোমেটিক সালফোনেশন, অ্যাসাইলেশন, ফ্রিডেল–ক্রাফট বিক্রিয়ার ক্ষেত্রে এটি দেখা যায়।
নিউক্লিওফিলিক অ্যালিফ্যাটিক প্রতিস্থাপনের অনুরূপ এই পদ্ধতিতে চারটি প্রকারভেদ দেখা যায়, S1, S2(ফ্রন্ট), S2(ব্যাক) এবং Si (Substitution Electrophilic)।
যেমন–
অমূল্যধন মুখোপাধ্যায়

অমূল্যধন মুখোপাধ্যায় (২৫ মে ১৯০২ - ২০ মার্চ ১৯৮৪) ছিলেন বিশ শতকের বিশিষ্ট অধ্যাপক, গবেষক ও সাহিত্যিক। তিনি বাংলা ও সংস্কৃতের 'ছন্দবিদ'রূপে বিশেষ খ্যাতি অর্জন করেছিলেন। এবং তাকে বাংলা ছন্দের সূত্রস্রষ্টা আখ্যা দেওয়া যায়। 
অমূল্যধন মুখোপাধ্যায়ের জন্ম ১৯০২ খ্রিস্টাব্দের ২৫ মে ব্রিটিশ ভারতের অধুনা পশ্চিমবঙ্গের জলপাইগুড়ি জেলার পাটগ্রামে। অত্যন্ত মেধাবী ও কৃতি ছাত্র ছিলেন তিনি। কলকাতার প্রেসিডেন্সি কলেজ পড়াশোনা করেন। ননকলেজিয়েট ছাত্র হিসাবে কলকাতা বিশ্ববিদ্যালয় থেকে ১৯২৬ খ্রিস্টাব্দে ইংরাজী ভাষা ও সাহিত্যে পদক সহ এম.এ পাশ করেন। ১৯২২ খ্রিস্টাব্দে বি.এ পরীক্ষায় বাংলায় প্রথম স্থান অধিকার করায় কলকাতা বিশ্ববিদ্যালয়ের বঙ্কিমচন্দ্র স্বর্ণপদক লাভ করেন। ১৯৩০ খ্রিস্টাব্দে প্রেমচাঁদ-রায়চাঁদ বৃত্তি লাভের পর "Principles of Bengali Prosody" গবেষণাপত্র রচনা করেন এবং মোয়াট মেডেল পান। তার গবেষণা পত্র দুটি - 'Rabindranath's Prosody' এবং 'Bengali Prose-verse' কলকাতা বিশ্ববিদ্যালয়ের জার্নালে প্রকাশিত হয় যথাক্রমে ১৯৩৮ এবং ১৯৩৯ খ্রিস্টাব্দে। এই গবেষণাপত্র দুটির প্রতি রবীন্দ্রনাথের দৃষ্টি আকর্ষণ করা হলে প্রথমটির জন্য তিনি লেখেন- "আমার ছন্দের ভিন্ন ভিন্ন ধারাগুলিকে তুমি যে সূক্ষ্মদৃষ্টির সাহায্যে বিশ্লেষণ করেছ তার অনেকটাই নতুন ঠেকল" এবং দ্বিতীয়টির জন্য লেখেন- "তুমি দেখিয়েছ গদ্যকাব্যের মধ্যেও ছন্দের ভাগ আছে, সন্দেহ নেই।" পরে এই গবেষণাপত্রদুটি "Studies in Rabindranath's Prosody and Bengali Prose-verse" নামে পুস্তকাকারে প্রকাশিত হয়।
স্নাতক হওয়ার পর অমূল্যধন মুখোপাধ্যায় প্রথম দু-বছর এ জি বেঙ্গলে অডিটরপদে কাজ করেন। ননকলেজিয়েট ছাত্র হিসাবে স্নাতকোত্তর ডিগ্রি লাভের পর অধ্যাপনাকে বৃত্তি হিসাবে গ্রহণ করেন। ১৯২৭ খ্রিস্টাব্দ হতে এগারো বৎসর রংপুর কলেজে অধ্যাপনার পর কলকাতায় চলে আসেন। ১৯৩৮ খ্রিস্টাব্দে আশুতোষ কলেজে যোগ দেন। সহযোগী যোগমায়া দেবী কলেজের ইংরাজী বিভাগের প্রধান অধ্যাপক ও কলকাতা বিশ্ববিদ্যালয়ের স্নাতকোত্তর বিভাগের উপাধ্যায় ছিলেন। ১৯৬৫ খ্রিস্টাব্দে অবসরের পর তিনি যাদবপুর বিশ্ববিদ্যালয়ের ইংরাজীর অধ্যাপক হিসাবে কাজ করেন ১৯৭০ খ্রিস্টাব্দ পর্যন্ত। ইংরাজী ও বাংলা সাহিত্য, বাংলা ও সংস্কৃত ছন্দ সম্পর্কে গবেষণামূলক নিবন্ধ ও পুস্তক রচনা করেন। বাংলায় তিনি বৈজ্ঞানিক প্রণালীতে ছন্দচর্চা প্রবর্তন করেন এবং তিনি বাংলাছন্দে পূর্ব-পূর্বাহ্ণবাদের আবিষ্কারক। ছোটদের জন্য মজার মজার গল্প লিখেছেন। বড়দের জন্য লেখায় তিনি "বেতালভট্ট" ছদ্মনাম ব্যবহার করতেন। সজনীকান্ত দাস সম্পাদিত শনিবারের চিঠিতে প্রকাশিত হয়েছে কবিতা 'সম্পাদকের চিঠি' (কবিতা), রঙ্গব্যঙ্গ রচনা 'কাব্যের উপেক্ষিতা', 'আমরা ও তোমরা' পূজার ছুটি প্রভৃতি।
বাংলা সাহিত্যে অবদানের জন্য তিনি ১৯৬৮ খ্রিস্টাব্দে কলকাতা বিশ্ববিদ্যালয়ের 'সরোজিনী বসু স্বর্ণপদক' দ্বারা সম্মানিত হন। ১৯৭৮ খ্রিস্টাব্দে অমূল্যধন মুখোপাধ্যায় কলকাতার এশিয়াটিক সোসাইটির ফেলো নির্বাচিত হন। এছাড়াও তিনি ভারতের বিশ্ববিদ্যালয় মঞ্জুরি কমিশনের সিনিয়র রিসার্চ ফেলো মনোনীত হয়েছিলেন। 
অধ্যাপক অমূল্যধন মুখোপাধ্যায় ১৯৮৪ খ্রিস্টাব্দের ২০ মার্চ দক্ষিণ কলকাতার বাসভবনে প্রয়াত হন।
২০১৫–১৬ অস্ট্রেলিয়া ক্রিকেট দলের দক্ষিণ আফ্রিকা সফর

অস্ট্রেলিয়া ক্রিকেট দল তিনটি একদিনের আন্তর্জাতিক খেলার জন্য দক্ষিণ আফ্রিকা সফর করে, যা মার্চ ২০১৬-এ অনুষ্ঠিত হয়।
ভালেন্তিন গোমেস

দিয়েগো ভালেন্তিন গোমেস (, ; জন্ম: ২৬ জুন ২০০৩; ভালেন্তিন গোমেস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব ভেলেস সার্সফিল্ড এবং আর্জেন্টিনা জাতীয় অনূর্ধ্ব-২০ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০২২ সালে, গোমেস আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।
দিয়েগো ভালেন্তিন গোমেস ২০০৩ সালের ২৬শে জুন তারিখে আর্জেন্টিনার বুয়েনোস আইরেসে জন্মগ্রহণ করেছেন এবং সেখানেই তার শৈশব অতিবাহিত করেছেন।
গোমেস আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২২ সালের ২৬শে মার্চ তারিখে তিনি মার্কিন যুক্তরাষ্ট্র অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।
গোমেস নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।
.আরইউ

.আরইউ (.ru) হল লাতিন বর্ণমালার ইন্টারনেট কান্ট্রি কোড টপ-লেভেল ডোমেইন (সিসিটিএলডি) যা রাশিয়ার জন্য ৭ এপ্রিল ১৯৯৪ সালে প্রবর্তিত হয়। এটির নিয়ন্ত্রণ বর্তমানে রাশিয়ার অফিসিয়াল রেজিস্ট্রি, টিএলডি আরইউ-এর সমন্বয় কেন্দ্রের কাছে রয়েছে।
ওপেন সোর্স সিকিউরিটি ফাউন্ডেশন

ওপেন সোর্স সিকিউরিটি ফাউন্ডেশন (ওপেনএসএসএফ) ‌উন্মুক্ত উৎসের সফটওয়্যার নিরাপত্তা উন্নত করার জন্য একটি সহযোগিতামূলক প্রচেষ্টার জন্য একটি ক্রস-ইন্ডাস্ট্রি ফোরাম। লিনাক্স ফাউন্ডেশনের অংশ, ওপেনএসএসএফ উন্মুক্ত উৎসের সফটওয়্যার ইকোসিস্টেমের নিরাপত্তা উন্নত করতে বিভিন্ন প্রযুক্তিগত এবং শিক্ষামূলক উদ্যোগ নিয়ে কাজ করে।
লিনাক্স ফাউন্ডেশনের আরেকটি প্রকল্প, কোর ইনফ্রাস্ট্রাকচার ইনিশিয়েটিভের উত্তরসূরি হিসেবে ২০২০ সালের আগস্টে ওপেনএসএসএফ গঠিত হয়েছিল। গভর্নিং বোর্ডের প্রতিষ্ঠাতা সদস্যদের তালিকায় গিটহাব, গুগল, আইবিএম, জেপি মর্গান চেস, মাইক্রোসফট, এনসিসি গ্রুপ, ওয়াস্প ফাউন্ডেশন এবং রেড হ্যাট অন্তর্ভুক্ত রয়েছে। অন্যান্য প্রতিষ্ঠাতা সদস্যদের মধ্যে রয়েছে গিটল্যাব, হ্যাকারওয়ান, ইন্টেল, ওকটা, পারডু, উবার এবং ভিএমওয়্যার।
২০২১ সালের অক্টোবরে, ব্রায়ান বেহেলেনডর্ফকে ওপেনএসএসএফেরর প্রথম পূর্ণ-সময়ের মহাব্যবস্থাপক হিসাবে ঘোষণা করা হয়েছিল। ২০২৩ সালের মে মাসে, ওপেনএসএসএফ ওমখার আরসারত্নমকে তার নতুন জেনারেল ম্যানেজার হিসেবে ঘোষণা করে এবং বেহেলেনডর্ফ সংগঠনের সিটিও হন।
ওপেনএসএসএফের ওয়ার্কিং গ্রুপের অধীনে বিভিন্ন উদ্যোগ রয়েছে। ওপেনএসএসএফের বর্তমানে আটটি ওয়ার্কিং গ্রুপ রয়েছে:
ওপেনএসএসএফে দুটি প্রজেক্ট রয়েছে: কোড সাইনিং এবং ভেরিফিকেশন সার্ভিস সিগস্টোর এবং আলফা-ওমেগা, সফটওয়্যার সাপ্লাই চেইন নিরাপত্তা উন্নত করার জন্য একটি বৃহৎ পরিসরের প্রচেষ্টা।
লগফোরশেল দুর্বলতার পরে, হোয়াইট হাউস ১৩ জানুয়ারী, ২০২২-এ সরকারী এবং বেসরকারী খাতের স্টেকহোল্ডারদের সাথে সফটওয়্যার সুরক্ষার বিষয়ে একটি সভা করেছে। ২০২২ সালের মে মাসে, ওপেনএসএসএফ একটি ফলো-আপ মিটিং, ওপেন সোর্স সফটওয়্যার সিকিউরিটি সামিট ২ এর আয়োজন করেছিল, যেখানে শিল্পের অংশগ্রহণকারীরা একটি ১০-পয়েন্ট ওপেন সোর্স সফ্টওয়্যার সিকিউরিটি মোবিলাইজেশন পরিকল্পনায় সম্মত হয়েছিল, যা $৩০ মিলিয়ন অর্থায়নের প্রতিশ্রুতি পেয়েছিল।
ওয়াস্প

ওপেন ওয়ার্ল্ডওয়াইড অ্যাপ্লিকেশন সিকিউরিটি প্রকল্প বা ওয়াস্প হল একটি অনলাইন সম্প্রদায় যা ওয়েব অ্যাপ্লিকেশন নিরাপত্তার ক্ষেত্রে অবাধে-উপলভ্য নিবন্ধ, পদ্ধতি, ডকুমেন্টেশন, টুলস এবং প্রযুক্তি তৈরি করে। ওয়াস্প বিনামূল্যে এবং উন্মুক্ত সম্পদ প্রদান করে। এটি ওয়াস্প ফাউন্ডেশন নামে একটি অলাভজনক দ্বারা পরিচালিত হয়। ওয়াস্প টপ টেন - ২০২১ হল ৪০টিরও বেশি অংশীদার সংস্থা থেকে সংকলিত ব্যাপক তথ্যের উপর ভিত্তি করে সাম্প্রতিক গবেষণার প্রকাশিত ফলাফল।
মার্ক কার্ফি ৯ সেপ্টেম্বর, ২০০১ তারিখে ওয়াস্প শুরু করেছিলেন। জেফ উইলিয়ামস ২০০৩ সালের শেষ থেকে সেপ্টেম্বর ২০১১ পর্যন্ত ওয়াস্প-এর স্বেচ্ছাসেবক চেয়ার হিসেবে দায়িত্ব পালন করেন। , ম্যাট কোন্ডা বোর্ডের সভাপতিত্ব করেন।
ওয়াস্প ফাউন্ডেশন, ২০০৪ সালে প্রতিষ্ঠিত মার্কিন যুক্তরাষ্ট্রে একটি ৫০১(সি)(৩) অলাভজনক সংস্থা, ওয়াস্প অবকাঠামো এবং প্রকল্পগুলিকে সমর্থন করে৷ ২০১১ সাল থেকে, ওয়াস্প বেলজিয়ামে ওয়াস্প ইউরোপ ভিজেডডব্লিউ নামে একটি অলাভজনক সংস্থা হিসাবেও নিবন্ধিত।
ওয়াস্প সংস্থাটি ২০১৪ হায়মার্কেট মিডিয়া গ্রুপ ম্যাগাজিনের এডিটরস চয়েস পুরস্কার পেয়েছে।
তুর্কমেনিস্তানের ডেমোক্রেটিক পার্টি

তুর্কমেনিস্তানের ডেমোক্রেটিক পার্টি (; টিডিপি) ১৯৯১ সাল থেকে তুর্কমেনিস্তানের ক্ষমতাসীন দল।
১৯৯০-র দশকের গোড়ার দিকে প্রাক্তন সোভিয়েত প্রাদেশিক পার্টির নেতা সাপারমিরাত নিয়াজু সোভিয়েত ইউনিয়ন বিলুপ্তির পর থেকে ২০০৬ সালে তাঁর মৃত্যুর আগ পর্যন্ত দলের নেতৃত্বে ছিলেন। ২০১৩ সালে, রাষ্ট্রপতি গুর্বাঙ্গুলি বের্দিমুহামেদু তাঁর রাষ্ট্রপতিত্বের মেয়াদকালে দলীয় সদস্যপদ স্থগিত করেছিলেন। তাঁদের শাসনামলকে কর্তৃত্ববাদী বা একচ্ছত্রবাদী হিসাবে বর্ণনা করা হয়। দলের বর্তমান নেতা আতা সের্দারু।
তুর্কমেনিস্তানের কমিউনিস্ট পার্টির উত্তরাধিকারী দল হিসেবে সোভিয়েত ইউনিয়ন ভেঙে যাওয়ার পর টিডিপি তৈরি হয়েছিল। রাজনৈতিক পরিবর্তন সত্ত্বেও পুরানো দলের অভ্যন্তরীণ কাঠামো কার্যকরভাবে প্রায় অপরিবর্তিত ছিল। অতীতে টিডিপি বিকল্প রাজনৈতিক দলগুলোর সীমিত ও বিক্ষিপ্ত চ্যালেঞ্জের মুখোমুখি হয়েছিল, কিন্তু দেশটির রাজনীতির দমনমূলক প্রকৃতির কারণে নির্বাচনের সময় কখনো উল্লেখযোগ্য চ্যালেঞ্জের মুখোমুখি হয়নি। বিরোধী দলগুলো সাধারণত জনমত গঠনের কোনো উল্লেখযোগ্য ভিত্তি তৈরির পূর্বেই পিষ্ট হয়ে যায়। ২০১০ সালে বিরোধী দলগুলোর আনুষ্ঠানিক বৈধতা পাওয়ার পরও এমনটিই ঘটেছে।
সরকারের প্রতিদ্বন্দ্বিতা করার মতো বিরোধী দলের অভাব থাকার কারণে টিডিপি সব না হলেও অধিকাংশ রাজস্ব শিল্পগুলোকে সরাসরি নিয়ন্ত্রণ করে থাকে। টিডিপির দলীয় নীতির একটি মূল উপাদান কেন্দ্রীয় পরিকল্পনা যা সরকারি পরিষেবাসমূহের কার্যকারিতার ভিত্তি হিসাবে কাজ করে থাকে। দলের "তুর্কমেন জাতীয়তাবাদ" ভাবাদর্শটি দলের প্রাক্তন নেতা সাপারমিরাত নিয়াজু সংজ্ঞায়িত করেছিলেন তুর্কমেনিস্তানে একটি কর্তৃত্ববাদী রাষ্ট্রীয় আদর্শের ভিত্তি হিসেবে।
তুর্কমেনিস্তানে জাতীয় পর্যায়ে একজন রাষ্ট্রপ্রধান - রাষ্ট্রপতি - এবং একটি আইনসভা নির্বাচন করা হয়। তুর্কমেনিস্তানের নির্বাচনগুলো সম্পূর্ণ জালিয়াতি মার্কা এবং বাস্তবে একটি স্বৈরাচারীতাকে বৈধতার চেহারা দেওয়ার চেষ্টা হিসেবে ব্যাপকভাবে সমালোচিত হয়েছে।
সর্বশেষ রাষ্ট্রপতি নির্বাচন ২০২২ সালে অনুষ্ঠিত হয়েছিল।
বিধানসভা বা গণপরিষদ হলো ১২৫-সদস্যের একটি আইনসভা যা আনুষ্ঠানিকভাবে তুর্কমেনিস্তানের রাষ্ট্রপতির নেতৃত্বে কাজ করে। তুর্কমেনিস্তানের রাজনৈতিক জীবনের অন্য সকল দিক থেকে অভিন্ন টিডিপি সংখ্যাগরিষ্ঠ আসন ধারণ করে, কিন্তু অভিযোগ আছে যে ২০১০-র দশকের শুরুতে প্রতিষ্ঠিত "বহুদলীয় ব্যবস্থা" শুধুমাত্র টিডিপির প্রতি অনুগত দলগুলো নিয়েই গঠিত। গণপরিষদের সর্বশেষ নির্বাচন অনুষ্ঠিত হয়েছিল ২০২৩ সালে।
জাতিসংঘ জরুরি বাহিনী পদক

জাতিসংঘ জরুরি বাহিনী পদক ছিল জাতিসংঘের একটি পরিষেবা পদক। পদকটি জাতিসংঘ জরুরি বাহিনীতে ৭ নভেম্বর ১৯৫৬ থেকে ১৯ মে ১৯৬৭ সালের মধ্যে সেবা প্রদানের জন্য প্রদান করা হয়।
মিশর ১৯৫৬ সালে ইসরায়েল, ফ্রান্স এবং যুক্তরাজ্যের সম্মিলিত বাহিনীর সাথে সংঘর্ষে জড়িয়ে পড়ে, যার ফলে সুয়েজ সংকট দেখা দেয়। মার্কিন যুক্তরাষ্ট্র, সোভিয়েত ইউনিয়ন এবং জাতিসংঘের সম্মিলিত রাজনৈতিক চাপের ফলে মিশরীয় ভূখণ্ড থেকে ফরাসি, ব্রিটিশ এবং ইসরায়েলি বাহিনী প্রত্যাহার এবং শত্রুতা বন্ধ হয়ে যায়। শান্তি বজায় রাখার জন্য জাতিসংঘ তার প্রথম শান্তিরক্ষা বাহিনী জাতিসংঘ জরুরি বাহিনী (ইউএনইএফ) প্রতিষ্ঠা করে। ব্রাজিল, কানাডা, কলম্বিয়া, ডেনমার্ক, ভারত, নরওয়ে, সুইডেন এবং যুগোস্লাভিয়া ইউএনইএফ-এ কাজ করার জন্য সৈন্য সরবরাহ করে। মিশনটি ১৯৫৬ সালের নভেম্বর থেকে ১৯৬৭ সালের জুন পর্যন্ত স্থায়ী হয়। পদকটি প্রদানের জন্য ইউএনইএফ-এর সাথে নব্বই দিনের পরিষেবা প্রয়োজন ছিল।
পদকটি অন্যান্য জাতিসংঘ পদকের মতোই দেখতে, অর্থাৎ একটি বৃত্তাকার ব্রোঞ্জ পদক ব্যাস। উল্টোদিকে জাতিসংঘের আনুষ্ঠানিক প্রতীক, অর্থাৎ উত্তর মেরু থেকে একটি বিশ্ব মানচিত্র ভিত্তিক চিত্রিত করা হয়েছে। প্রতীকের উপরে ইংরেজি ইউএনইএফ অক্ষরসমূহ রয়েছে। ধাতুতে লিখিত "ইন দ্য সার্ভিস অফ পিস" শব্দগুলি ছাড়া বিপরীত পার্শ্ব সরল।
একটি ৮ মিমি হালকা নীল রঙের কেন্দ্রীয় ডোরা সহ একটি বালুকা হলুদ ফিতা থেকে পদকটি নিলম্বিত করা হয়েছে। কেন্দ্রীয় ডোরার উভয় পাশে, প্রান্ত থেকে ৩ মিমি, একটি ১ মিমি গাঢ় নীল ডোরা ২ মিমি আলাদা ১ মিমি গাঢ় সবুজ ডোরা থেকে। ফিতার বালি হলুদ রঙ সিনাইকে প্রতিনিধিত্ব করে যখন প্রশস্ত কেন্দ্রীয় ডোরা জাতিসংঘের প্রতিনিধিত্ব করে। দুটি পাতলা ডোরার মধ্যে নীলটি সুয়েজ খালকে প্রতিনিধিত্ব করে এবং সবুজটি নীলনদ উপত্যকাকে প্রতিনিধিত্ব করে।
জায়েদা খাতুন

জায়েদা খাতুন একজন বাংলাদেশী রাজনীতিবিদ ও গাজীপুর সিটি কর্পোরেশনের তৃতীয় মেয়র ছিলেন। ২০২৩ সালে গাজীপুর সিটি কর্পোরেশন নির্বাচনে তিনি স্বতন্ত্র প্রার্থী হিসাবে নির্বাচিত হন। তিনি গাজীপুর সিটি কর্পোরেশনের প্রথম নারী মেয়র ছিলেন। তিনি গাজীপুর সিটি কর্পোরেশনের সাবেক মেয়র জাহাঙ্গীর আলমের মা।
জায়েদা গাজীপুর সিটি করপোরেশনের কানাইয়া এলাকায় ১৯৬২ সালে ১০ ফেব্রুয়ারি জন্মগ্রহণ করেন। তার স্বামী মিজানুর রহমান ২০১৮ সালে মারা যান। তিনি দুই ছেলে ও এক মেয়ের জননী।
জায়েদার রাজনীতিতে প্রবেশ তার ছেলে জাহাঙ্গীর আলমকে আওয়ামী লীগ থেকে বহিষ্কার করার পর থেকে। ২০২৩ সালের গাজীপুর সিটি কর্পোরেশন নির্বাচন সাধারণ ভোটারদের মধ্যে সহানুভূতি সৃষ্টি করেছিল। তার নির্বাচনী প্রচারণার মূল কথা ছিলো তার ছেলের মেয়র থাকাকালীন অ-সমাপ্ত উন্নয়ন কাজগুলি পরিপূর্ণ রুপে প্রকাশ করা।
২০২৪ সালের ৮ আগস্ট অন্তর্বর্তীকালীন সরকার গঠিত হওয়ার পর, ১৯ আগস্ট দেশের ১২টি সিটি কর্পোরেশনের মেয়রকে অপসারণ করায় তিনি পদচ্যুত হন।
জায়েদা খাতুন স্বতন্ত্র প্রার্থী হিসেবে গাজীপুর সিটি কর্পোরেশনের নির্বাচনে নৌকার প্রার্থী আজমত উল্লা খানকে পরাজিত করে গাজীপুরের নগরমাতা হন। ৪৮০টি কেন্দ্রের ফলাফলে আজমত উল্লা খান (নৌকা) পান ২ লক্ষ ২২ হাজার ৭৩৭ ভোট ও জায়েদা খাতুন (টেবিল ঘড়ি) পান ২ লক্ষ ৩৮ হাজার ৯৩৪ ভোট। ১৬ হাজার ১৯৭ ভোটে এগিয়ে থেকে জায়েদা খাতুন বিজয়ী হন।
বিজু জনতা দল

বিজু জনতা দল ( বিজেডি) একটি ভারতীয় আঞ্চলিক রাজনৈতিক দল, যার ওড়িশা রাজ্যে ব্যাপক প্রভাব রয়েছে। এটি জনতা দল থেকে বিচ্ছিন্ন দল হিসাবে ১৯৯৭ সালের ২৬ ডিসেম্বর ভারতীয় প্রজাতন্ত্রের প্রাক্তন খনি ও খনিজ মন্ত্রী নবীন পট্টনায়ক দ্বারা প্রতিষ্ঠিত হয়েছিল। বিজেডি দলের সভাপতি হিসেবে এর প্রতিষ্ঠাতা নেতৃত্বে রয়েছেন। দলের সদর দফতর ভুবনেশ্বরের ফরেস্ট পার্কে অবস্থিত।
১৯৯৮ সালের সাধারণ নির্বাচনে বিজেডি নয়টি আসন জিতেছিল এবং নবীনকে খনি মন্ত্রী মনোনীত করা হয়েছিল। ১৯৯৯ সালের সাধারণ নির্বাচনে, বিজেডি ১০টি আসন জিতেছিল। দলটি ভারতীয় জনতা পার্টি (বিজেপি) এর সাথে জোটবদ্ধ হয়ে ২০০০ এবং ২০০৪ সালের নির্বাচনে ওড়িশা বিধানসভায় সংখ্যাগরিষ্ঠ আসন জিতেছিল। ২০০৪ সালের নির্বাচনে বিজেডি ১১টি লোকসভা আসন জিতেছিল। ২০০৮ সালের কান্ধমাল দাঙ্গার পর, বিজেডি সাম্প্রদায়িকতা এবং আসন ভাগাভাগির ক্ষেত্রে পার্থক্য উল্লেখ করে ২০০৯ সালে অনুষ্ঠিত লোকসভা ও বিধানসভা নির্বাচনে বিজেপির সাথে বিচ্ছিন্ন হয়ে যায়। নির্বাচনের সময়, বিজেডি ১৪টি আসনে জয়লাভ করে এবং ২০০৯ সালের ওড়িশা বিধানসভা নির্বাচনে ১৪৭টি আসনের মধ্যে একটি শক্তিশালী ১০৮টি বিধানসভা আসন লাভ করে। বিজু জনতা দল ২০১৪ সালের সাধারণ নির্বাচনে একটি বিশাল বিজয় লাভ করে, ২১টি ওডিশা লোকসভা আসনের মধ্যে ২০টি এবং ওডিশা বিধানসভার ১৪৭টি আসনের মধ্যে ১১৭টি আসন লাভ করে। তারা ২০১৯ সালে ওড়িশা রাজ্যের বিধানসভায় ১৪৭টি আসনের মধ্যে ১১২টি আসনে জয়লাভ করে পুনরায় ক্ষমতায় নির্বাচিত হন; তবে, লোকসভায় তাদের আসন কমিয়ে ১২ করা হয়।
২০২২ সালে, বিজেডি ওড়িশায় পঞ্চায়েত ও শহুরে স্থানীয় সংস্থার নির্বাচনে ক্লিন সুইপ করেছে।
২০০০ সালে বিধানসভা নির্বাচনে বিজেডি-বিজেপি জয়লাভের পর নবীন পট্টনায়েক খনি মন্ত্রীর পদ থেকে পদত্যাগ করেন এবং লোকসভা ত্যাগ করেন এবং ওড়িশার মুখ্যমন্ত্রী হন। নবীন পট্টনায়েক যথাক্রমে ২০০৪, ২০০৯, ২০১৪ এবং ২০১৯ রাজ্য নির্বাচনে ওড়িশার মুখ্যমন্ত্রী হিসাবে তার দ্বিতীয়, তৃতীয়, চতুর্থ এবং পঞ্চম মেয়াদে জিতেছিলেন।
দলের সর্বোচ্চ সিদ্ধান্ত গ্রহণকারী সংস্থা হল এর কোর কমিটি।
টাইগার নাগেশ্বর রাও

টাইগার নাগেশ্বর রাও একটি তেলুগু -ভাষা অ্যাকশন থ্রিলার চলচ্চিত্র। যা লিখিত ও পরিচালনা করেছেন ভামসি এবং প্রযোজনা করেছেন অভিষেক আগরওয়াল । ছবিতে শিরোনামের ভূমিকায় প্রধান চরিত্রে অভিনয় করেছে রবি তেজা এছাড়াও পার্শ্ব চরিত্রে নূপুর স্যানন, যীশু সেনগুপ্ত, গায়ত্রী ভরদ্বাজ প্রমূখ অভিনেতারা রয়েছে। ২০ অক্টোবর ২০২৩ সালে ছবিটি প্রেক্ষাগৃহে মুক্তি পাবে বলে কথা আছে।
তামিল, হিন্দি, কন্নড় এবং মালয়ালম ভাষায় ডাব করা সংস্করণ সহ ছবিটি ২০ অক্টোবর, ২০২৩ তারিখে প্রেক্ষাগৃহে মুক্তি পাবে। ছবিটির টিজার ১৭ আগস্ট ২০২৩ সালে মুক্তি পায়।
কিশোরগঞ্জ থানা, নীলফামারী

কিশোরগঞ্জ থানা বাংলাদেশের নীলফামারী জেলার অন্তর্গত কিশোরগঞ্জ উপজেলার একটি থানা।
১৯২১ খ্রিস্টাব্দে কিশোরগঞ্জ থানা প্রতিষ্ঠা লাভ করে।
কিশোরগঞ্জ উপজেলার ৯টি ইউনিয়নের প্রশাসনিক কার্যক্রম কিশোরগঞ্জ থানার অধীন।
.এইচআর

.এইচআর হল ক্রোয়েশিয়ার ইন্টারনেট কান্ট্রি কোড টপ-লেভেল ডোমেইন (ক্রোয়েশিয়ান ভাষায় ক্রোয়েশিয়ার নাম হলো ("হ্র্‌ভ়াৎস্কা" ("Hrvatska)" )।
জলপাইগুড়ি সদর মহকুমা

জলপাইগুড়ি সদর মহকুমা হল ভারতের অঙ্গরাজ্য পশ্চিমবঙ্গের জলপাইগুড়ি বিভাগের অন্তর্গত জলপাইগুড়ি জেলার একটি প্রশাসনিক একক।
জলপাইগুড়ি জেলায় রয়েছে মোট দুটি মহকুমা, যা নিম্নরূপ:
জলপাইগুড়ি সদর মহকুমায় রয়েছে ছয়টি পুলিশ থানা, পাঁচটি সমষ্টি উন্নয়ন চক্র, পাঁচটি পঞ্চায়েত সমিতি, ৫৮ টি গ্রাম পঞ্চায়েত ২৪৭ টি মৌজা এবং ২৩১ টি জনবসতিপূর্ণ গ্রাম, দুটি পৌরসভা, একটি পৌরনিগমের অংশ বিশেষ এবং নয়টি জনগণনা নগর। পৌরসভা দুটি হলো জলপাইগুড়ি এবং ধূপগুড়ি। শিলিগুড়ি পৌরনিগমের কিছু অংশ এই মহকুমায় অবস্থিত। জনগণনা নগরগুলি হল ডাবগ্রাম, বিন্নাগুড়ি, চাকিয়াভিটা, খরিয়া, ময়নাগুড়ি, দক্ষিণ খাগড়াবাড়ী, বানারহাট, তেলিপাড়া চা বাগান এবং গয়েরকাটা। জলপাইগুড়ি শহরে মহকুমা সদর অবস্থিত।
জলপাইগুড়ি সদর মহকুমায় নিম্নলিখিত পুলিশ থানা গুলি রয়েছে, তাদের ক্ষেত্রও পাশাপাশি নির্দিষ্ট রইল:
জলপাইগুড়ি সদর মহকুমার সমষ্টি উন্নয়ন চক্রগুলি নিম্নরূপ:
২০২১ সালের অনুমোদন অনুসারে ধূপগুড়ি চক্র থেকে নতুন বানারহাট চক্র গঠন করা হয়েছে।
এই মহকুমার পাঁচটি সমষ্টি উন্নয়ন চক্রে মোট ৫৮ টি গ্রাম পঞ্চায়েত রয়েছে:
২০১৩-১৪ সালের তথ্য সহ জলপাগুড়ি জেলার শিক্ষা পরিস্থিতির একটি বিস্তৃত চিত্র নীচের সারণীতে দেওয়া হল (তথ্য সংখ্যায়)।
নিম্নলিখিত শিক্ষা প্রতিষ্ঠানগুলি জলপাইগুড়ি সদর মহকুমায় অবস্থিত:
নিম্নের সারণিতে (সমস্ত তথ্য সংখ্যায়) ২০১৪ সালের তথ্য সহ জলপাইগুড়ি জেলার হাসপাতাল, স্বাস্থ্যকেন্দ্র এবং উপ-কেন্দ্রে উপলব্ধ চিকিৎসা সুবিধা এবং রোগীদের চিকিৎসার একটি পর্যবেক্ষণ উপস্থাপন করা হল:
জলপাইগুড়ি সদর মহকুমার চিকিৎসার সুযোগ সুবিধা নিম্নরূপ::
হাসপাতাল: (নাম, স্থান, শয্যা) 
গ্রামীণ হাসপাতাল: (নাম, চক্র, স্থান, শয্যা) 
প্রাথমিক স্বাস্থ্য কেন্দ্র : (চক্র অনুযায়ী)(চক্র, স্থান, শয্যা)
নিউজিল্যান্ড ডলার

নিউজিল্যান্ড ডলার ( ; চিহ্ন : $, NZ$ ; কোড : NZD ) হল নিউজিল্যান্ড, কুক দ্বীপপুঞ্জ, নিউ, রস নির্ভরতা, টোকেলাউ এবং একটি ব্রিটিশ অঞ্চল, পিটকেয়ার্ন দ্বীপপুঞ্জের সরকারী মুদ্রা এবং আইনি দরপত্র । নিউজিল্যান্ডের মধ্যে, এটি প্রায় সবসময় ডলার চিহ্ন ($) দিয়ে প্রকাশ করা হয়। "$NZ" বা "NZ$" কখনও কখনও ব্যবহৃত হয় যখন এটিকে অন্যান্য ডলার -ডিনোমিনেটেড মুদ্রা থেকে আলাদা করার জন্য প্রয়োজন হয়।
১৯৬৭ সালে প্রবর্তিত, ডলার ১০০ সেন্টে বিভক্ত। সব মিলিয়ে এতে পাঁচটি কয়েন এবং পাঁচটি নোট রয়েছে যার মধ্যে সবচেয়ে ছোটটি হল ১০ সেন্টের মুদ্রা ; মুদ্রাস্ফীতি এবং উৎপাদন খরচের কারণে ছোট মূল্য বন্ধ করা হয়েছে।
মুদ্রা লেনদেনের পরিপ্রেক্ষিতে, নিউজিল্যান্ড ডলারকে কখনও কখনও অনানুষ্ঠানিকভাবে "কিউই" বা "কিউই ডলার" বলা হয়, যেহেতু উড়ন্ত পাখি, কিউই, তার এক ডলারের মুদ্রায় চিত্রিত করা হয়েছে। এটি বিশ্বের দশম সর্বাধিক ব্যবসা করা মুদ্রা, যা ২০১৯ সালে বৈশ্বিক বৈদেশিক মুদ্রা বাজারের দৈনিক টার্নওভারের ২.১% প্রতিনিধিত্ব করে
হুয়ান গাউতো

হুয়ান কার্লোস গাউতো (, ; জন্ম: ২ জুন ২০০৪; হুয়ান গাউতো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব উরাকান এবং আর্জেন্টিনা জাতীয় অনূর্ধ্ব-২০ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।
২০২২ সালে, গাউতো আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।
হুয়ান কার্লোস গাউতো ২০০৪ সালের ২রা জুন তারিখে আর্জেন্টিনার পেরিতো মোরেনোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
গাউতো আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০২২ সালের ৭ই আগস্ট তারিখে তিনি উরুগুয়ে অনূর্ধ্ব-২০ দলের বিরুদ্ধে ম্যাচে আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।
গাউতো নিজের দেশে অনুষ্ঠিত ২০২৩ ফিফা অনূর্ধ্ব-২০ বিশ্বকাপের জন্য ২০২৩ সালের ৩রা মে তারিখে হাভিয়ের মাসচেরানো দ্বারা ঘোষিত আর্জেন্টিনা অনূর্ধ্ব-২০ দলের ২১ সদস্যের চূড়ান্ত দলে স্থান পেয়েছেন।
.এইচটি

.এইচটি হল হাইতির ইন্টারনেট কান্ট্রি কোড টপ-লেভেল ডোমেইন (সিসিটিএলডি)। .এইচটি প্রথম ১৯৯৭ সালে চালু করা হয়েছিল। যদিও এটি মূলত হাইতির নাগরিক এবং ব্যবসার উদ্দেশ্যে চালু করা হয়েছিল, কিন্তু বিশ্বের যে কেউ .এইচটি ডোমেইন নামে নিবন্ধন করতে পারবে।
.অনলাইন

.অনলাইনের হল ইন্টারনেটে ব্যবহৃত ডোমেন নেম সিস্টেম (ডিএনএস) এর একটি জেনেরিক টপ-লেভেল ডোমেইন (জিটিএলডি)।
কেন্দ্রাকর্ষী প্রতিস্থাপন

জৈব রসায়ন-এ কেন্দ্রাকর্ষী প্রতিস্থাপন বিক্রিয়ায় নিউক্লিওফাইল অংশগ্রহণ করে এবং যৌগের আংশিক ধনাত্মক আদান সমন্বিত অঞ্চলে অ্যাটাক করে নতুন যৌগ উৎপাদনে সাহায্য করে। যেটি প্রতিস্থাপিত হয়, সেটি লিভিং গ্রুপের পরিচিতি পায়।
সাধারণ সমীকরণ: (যেখানে হল সাবস্ট্রেট)
যেমন– অ্যালকিল ব্রোমাইডের কেন্দ্রাকর্ষী প্রতিস্থাপন, যেখানে হাইড্রক্সিল আয়ন হল নিউক্লিওফাইল। 
এসএন১ (S1) বিক্রিয়ার ক্ষেত্রে প্রথমে ইন্টারমিডিয়েট হিসেবে কার্বোক্যাটায়ন তৈরী হয়। দ্বিতীয় ধাপে, নিউক্লিওফাইল এসে কার্বোক্যাটায়নে যুক্ত হয় এবং সিগমা বন্ধন তৈরী করে। যদি কার্বনটি কাইরাল প্রকৃতির হয়, তবে স্টিরিওরসায়ন-এর ভিত্তিতে রেসিমিক মিশ্রণ গড়ে ওঠে। 
এসএন২ (S2) বিক্রিয়ার ক্ষেত্রে বিক্রিয়াটি মাত্র একটি ধাপেই সম্পন্ন হয়। নিউক্লিওফাইল অ্যাটাকের সাথে সাথেই লিভিং গ্রুপের নির্গমন ঘটে। স্টিরিওরসায়ন-এর কথায় এখানে ওয়াল্ডেন ইনভার্সন বা আমব্রেলা (ছাতা) ইনভার্সন ঘটে।
স্টেরিক প্রভাব এসএন২ (S2) বিক্রিয়ার ক্ষেত্রে বাধা সৃষ্টি করে। তাই স্টেরিক প্রভাব কম থাকলে এই পদ্ধতি প্রযুক্ত হয়। এছাড়া কার্বোক্যাটায়নের সুস্থিতি বেশি হলে এসএন১ (S1) হবার সম্ভাবনা বাড়ে।
কিছু উদাহরণ:
হিউজ ও ইনগোল্ডের পদ্ধতিতে ১-ফিনাইলইথাইল ক্লোরাইড ও সোডিয়াম মিথক্সাইড-এর বিক্রিয়ায় বিক্রিয়ার হার S1 ও S2 এর সমষ্টির সমান হয়।
আম্বেদকর নগর জেলা

আম্বেদকর নগর হল ভারতের উত্তর প্রদেশ রাজ্যের একটি জেলা। এই জেলাটি অযোধ্যা বিভাগের অন্তর্গত। এই জেলাটি ১৯৯৫ সালের ২৯ সেপ্টেম্বর তৎকালীন ফৈজাবাদ জেলা (বর্তমানে অযোধ্যা জেলার) অংশ ছিল। এই জেলাটি তৎকালীন মুখ্যমন্ত্রী মায়াবতী ভীমরাও আম্বেদকরের স্মরণে নামকরণ করেছিলেন। আম্বেদকর নগর জেলার মোট আয়তন ২৩৫০ বর্গকিলোমিটার। 
আম্বেদকর নগর উত্তর প্রদেশের উত্তর-পূর্ব অংশে অবস্থিত। এই জেলাটি ২৬°৯' থেকে ২৬°৪০' উত্তর অক্ষাংশ এবং ৮২°১২' থেকে ৮৩°০৫' পূর্ব দ্রাঘিমাংশে অবস্থিত। জেলাটির মোট ভৌগোলিক আয়তন প্রায় ২৩৫০ বর্গকিলোমিটার। পূর্ব থেকে পশ্চিমে জেলার মোট দৈর্ঘ্য প্রায় ৭৫ কিমি এবং উত্তর থেকে দক্ষিণে প্রস্থ প্রায় ৪২ কিমি।
সরায়ু নদী হল প্রধান নদী এবং এটি জেলার উত্তর সীমানায় অবস্থিত। তাণ্ডা, রাজেসুলতানপুর, রামনগর এবং বাশখারি ব্লকগুলি এই নদীর ধারে অবস্থিত এবং এর জল সেচের জন্য ব্যবহার করা হয়। দেবহাট লেক, রাজেসুলতানপুর লেক এবং হংসওয়ার লেক থেকে বাশখারি ব্লকে সেচের জন্য জল ব্যবহার করা হয়। কাটেহারি ব্লকে দারভান লেকের জল সেচের জন্য ব্যবহার করা হয়। আকবরপুর শহরটি টনস (তমসা) নদীর তীরে অবস্থিত যা শহরটিকে আকবরপুর এবং শাহজাদপুর দুটি অংশে বিভক্ত করেছে।
এই জেলার জলবায়ু পূর্ব উত্তর প্রদেশের সাথে সাদৃশ্যপূর্ণ। এই জেলার জলবায়ুকে তিনটি ঋতুতে ভাগ করা যেতে পারে।
শীত ঋতু নভেম্বর থেকে ফেব্রুয়ারি পর্যন্ত স্থায়ী হয়। নভেম্বর মাসে উচ্চচাপ বলয়টি উত্তর-পশ্চিম ভারত থেকে বিস্তৃত হয়ে সমগ্র উত্তর প্রদেশকে জুড়ে দেয়। এই মাসে তাপমাত্রা হ্রাস পায় সর্বোচ্চ এবং সর্বনিম্ন যথাক্রমে ৩২.১৫ °C এবং ৮.৯৫ °C ।
২০১১ সালের ভারতীয় জনগণনা অনুসারে আম্বেদকর নগর জেলার জনসংখ্যা ২,৩৯৭,৮৮৮ জন। জনসংখ্যায় এটি ভারতে ১৮৬তম জেলায় স্থান পেয়েছে (মোট ৬৪০টি জেলার মধ্যে)। এর জনসংখ্যার ঘনত্ব প্রতি বর্গকিলোমিটারে ১,০২১ জন (প্রতি বর্গমাইলে ২,৬৪০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ১৮.৩৫%। আম্বেদকর নগর প্রতি ১০০০ পুরুষের জন্য ৯৭৬ জন মহিলা লিঙ্গ অনুপাত রয়েছে এবং সাক্ষরতার হার ৭৪.৩৭%।
হিন্দুধর্ম হল আম্বেদকর নগর জেলার প্রধান ধর্ম যেখানে ১.৯৮৫.৬৫৪ জন হিন্দু (৮২.৮১%)। ইসলাম ৪০১,৬৭৮ জন মুসলিম (১৬.৭৫%) সহ দ্বিতীয় বৃহত্তম ধর্ম। অন্যান্য ধর্মের মধ্যে রয়েছে ২.৫৩৬ জন খ্রিস্টান (০.১১%), ১.৮১৭ জন বৌদ্ধ (০.০৮%), ৮৬৯ জন শিখ (০.০৪%), ২৩৫ জন জৈন (০.০১%)।
এই জেলার সরকারী ভাষা হিন্দি এবং উর্দু। আম্বেদকর নগর জেলার সর্বাধিক কথ্য ভাষা হল হিন্দি এবং আওয়াধি।
আম্বেদকর নগর জেলা টেক্সটাইল শিল্প, পাওয়ার প্লান্ট, চিনি শিল্প এবং সিমেন্ট উৎপাদন কেন্দ্রের জন্য পরিচিত। তাণ্ডা শহর "তাণ্ডা টেরিকট" এর জন্য সুপরিচিত। এই জেলার প্রধান অর্থনৈতিক পরিকাঠামো হল কৃষিভিত্তিক শিল্প, ছোট প্রতিষ্ঠান, পাওয়ার লুম এবং কৃষিকাজ। তাণ্ডার কাছে মখদুম নগর এলাকায় এনটিপিসির তাণ্ডা তাপবিদ্যুৎ কেন্দ্র নামে পরিচিত। এই জেলার আকবরপুরে একটি চিনির কারখানা রয়েছে ।
অগ্রহায়ণ (হিন্দু মাস)

অগ্রহায়ণ বা মার্গশির্ষ, () হল হিন্দু পঞ্জিকার নবম মাস। ভারতের জাতীয় নাগরিক দিনপঞ্জি তেও অগ্রহায়ণ "বছরের" নবম মাস। এটি ২১ নভেম্বর শুরু হয় এবং ২০ ডিসেম্বর শেষ হয়। মার্গশির্ষ বৈদিক যুগ থেকেই পরিচিত মৃগশিরা নক্ষত্রের সাথে সম্পর্কিত (নক্ষত্রবাদ)। তামিল ভাষায়, মার্গাসীরসা মার্গাহি নামেও পরিচিত।
চন্দ্র ধর্মীয় ক্যালেন্ডারে, অগ্রহায়ণ/মার্গশির্ষ অমাবস্যা বা পূর্ণিমা থেকে বছরের একই সময়ে শুরু হতে পারে এবং সাধারণত বছরের নবম মাস।
সৌর ধর্মীয় ক্যালেন্ডারে, অগ্রহায়ণ/ মার্গাই সূর্যের বৃশ্চিক রাশিতে প্রবেশের সাথে শুরু হয় এবং এটি বছরের নবম মাস।
বৈকুণ্ঠ একাদশী , মার্গশীর্ষ মাসের একাদশী (অর্থাৎ 11 তম চন্দ্র দিন) , "মোক্ষদা একাদশী" হিসাবেও পালিত হয় । ভাগবত পুরাণের ১০ তম ক্যান্টো, ২২ তম অধ্যায়ে গোকুলের গোপালকদের অল্পবয়সী বিবাহযোগ্য কন্যাদের ( গোপী ) উল্লেখ করা হয়েছে যারা মহিলা কাত্যায়নীর উপাসনা করে এবং একটি ব্রত বা ব্রত গ্রহণ করে , মার্গশীর্ষ মাসে (শীত ঋতুর প্রথম মাস)। ভগবান কৃষ্ণকে তাদের স্বামী হিসাবে পেতে ।
ভৈরব অষ্টমী এই মার্গশীর্ষ মাসের কৃষ্ণপক্ষ অষ্টমীতে পড়ে । এই দিনে, কথিত আছে যে ভগবান শিব শ্রী কালভৈরব রূপে উগ্র প্রকাশে ( অবতার ) পৃথিবীতে আবির্ভূত হন । এই দিনটি বিশেষ প্রার্থনা ও আচার-অনুষ্ঠানের মাধ্যমে স্মরণ করা হয়।
ওড়িশায়, এই মাসের সমস্ত বৃহস্পতিবার মনবাসা গুরুবারা হিসাবে পালিত হয়, যেখানে হিন্দু মহিলারা লেডি লক্ষ্মীর পূজা করেন।
তামিলনাড়ুতে, এই "মার্গাই" মাসে, মহিলারা খুব ভোরে " কোলাম " বা " রঙ্গোলি " তৈরি করে। ভক্তরা সাধারণত খুব ভোরে মন্দিরে যান এবং অন্ডালের থিরুপ্পাভাই এবং মানিককাভাকারের থিরুভেম্পভাই পাঠ করেন ।
আইসোরিয়া ইসাইয়া

হিমালয়ান কুইন ফ্রিটিলারি (বৈজ্ঞানিক নাম: "Issoria issaea (Doherty)") এক মাঝারী আকারের প্রজাপতি। এরা নিমফ্যালিডি পরিবার এবং হেলিকোনিনি উপগোত্রের সদস্য।
হিমালয়ান কুইন ফ্রিটিলারি প্রসারিত অবস্থায় ডানার আকার ৫০-৬০ মিলিমিটার দৈর্ঘ্যের হয়।
এই প্রজাতি ভারত এর জন্মু কাশ্মীর থেকে অরুণাচল প্রদেশ পর্যন্ত, ভুটান, পাকিস্তান, নেপাল এবং উত্তর মায়ানমার এর বিভিন্ন অঞ্চলে দেখা যায়।
.এনএল

.এনএল হল নেদারল্যান্ডসের ইন্টারনেট কান্ট্রি কোড টপ-লেভেল ডোমেইন (সিসিটিএলডি)। , এটি ছয় মিলিয়নেরও বেশি স্থানে নিবন্ধিত। এটি পৃথিবীর জনপ্রিয়তম সিসিটিএলডিগুলোর অন্যতম।
বহুমতধারী দল

বহুমতধারী দল (ইংরেজি পরিভাষায় বিগ টেন্ট দল বা ক্যাচ-অল পার্টি) বলতে এমন কোনও রাজনৈতিক দলের ক্ষেত্রে ব্যবহৃত হয় যার সদস্যদের রাজনৈতিক ভাবাদর্শের মতপরিসর বিস্তৃত। এই ধরনের দল অন্যান্য ধরনের দলগুলো, যাঁরা একটি নির্ধারিত আদর্শ অনুসরণ করে চলে, সেই ভাবাদর্শের অনুসারী ভোটারদের সন্ধান করে এবং জনগণকে এই ভাবাদর্শের প্রতি আকৃষ্ট করার চেষ্টা করে, তাঁদের বিপরীত।
আয়ারল্যান্ড প্রজাতন্ত্রের দুটি প্রাচীন ও প্রভাবশালী দল ফিনে গেইল (আইরিশ: Fine Gael) ও ফিয়ানা ফাল (আইরিশ: Fianna Fáil)-কে ক্যাচ-অল পার্টি হিসাবে বিবেচনা করা হয় এবং বিভিন্ন সামাজিক শ্রেণী ও রাজনৈতিক ভাবাদর্শের লোকেদের সমন্বয়ে গঠিত। তবে উভয় দলই সাধারণত একই রকম বলে বিবেচিত এবং উদার রক্ষণশীলতাবাদ ভাবাদর্শের সাথে মধ্য-ডানপন্থী অবস্থানে অবস্থান করে। একই ভাবাদর্শের হওয়া সত্ত্বেও তাঁদের পৃথক থাকার কারণগুলো মূলত ঐতিহাসিক কারণে, যাঁরা ১৯২০-এর দশকে ইঙ্গ-আইরিশ চুক্তিকে সমর্থন করেছিল তাঁরা শেষ পর্যন্ত ফিনে গেইল গঠন করে এবং যাঁরা চুক্তির বিরোধিতা করেছিল যাঁরা একটি স্বাধীন আয়ারল্যান্ডের জন্য ফিয়ানা ফাল গঠন করে।
বাংলাদেশের অধিকাংশ রাজনৈতিক জোট বিগ টেন্ট এবং জোটগুলোতে বিস্তৃত মতপরিসরের দল দেখা যায়। আওয়ামী লীগের মহাজোট এবং বিএনপির ২০ দলীয় জোট বিস্তৃত দলগুলোকে নিয়ে গঠিত। ২০২৪-এ ছাত্র-জনতার অভ্যুত্থানে নেতৃত্ব প্রদানকারী ছাত্রদের নতুন দল জাতীয় নাগরিক পার্টিও একটি বহুমতধারী দল।
ভারতীয় জাতীয় কংগ্রেস ব্রিটিশ সাম্রাজ্যের বিরোধিতাকারী সকল শ্রেণী, বর্ণ ও ধর্মের ভারতীয়দের সমর্থন নিয়ে গঠিত হয়েছিল। ১৯৭৭ সালে ভারতে ক্ষমতায় আসা জনতা পার্টি একটি ক্যাচ-অল পার্টি ছিল, যেটি ভারতে জরুরি অবস্থা (১৯৭৫-১৯৭৭)-র বিরোধিতাকারী বিভিন্ন ভাবাদর্শের লোকদের নিয়ে গঠিত হয়েছিল।
তুষার কালিয়া

তুষার কালিয়া (জন্ম ৭ মার্চ ১৯৮৬) তিনি "ময়ূরভঞ্জ ছৌ ওডিশা", "কালারি" এবং "সমসাময়িক" নৃত্যের ফর্মগুলিতে বিশেষজ্ঞ। তিনি খতরন কে খিলাড়ি সিজন ১২ (২০২২) এর বিজয়ী। কালিয়া ডান্স রিয়েলিটি শো, "ঝলক দিখলা জা ৬" (২০১৩) এবং "ঝলক দিখলা জা ৭" (২০১৪) কোরিওগ্রাফার হিসাবে অংশগ্রহণ করেছিলেন। তিনি রিয়েলিটি শো "ইন্ডিয়া'স গট ট্যালেন্ট" (২০১৫-১৬) এর ৬ তম এবং ৭ম মৌসুমে মঞ্চ পরিচালকও ছিলেন।
আলাউদ্দিন বাবু

আলাউদ্দিন বাবু (ইংরেজিঃ Alauddin Babu, জন্মঃ ৫ ডিসেম্বর ১৯৯১) একজন বাংলাদেশী ক্রিকেটার। তিনি বাংলাদেশের রংপুর জেলায় জন্মগ্রহণ করেন।
বাবু বোলিং ডানহাতি ফাস্ট বোলার যিনি মিডল অর্ডারে ব্যাট করতে পারেন তাকে নিউজিল্যান্ডে ২০১০ সালের অনূর্ধ্ব-১৯ বিশ্বকাপের জন্য বাংলাদেশ দলে অন্তর্ভুক্ত করা হয়েছিল। জুলাই ২০০৯ সালে ইংল্যান্ড অনূর্ধ্ব-১৯-এর বিপক্ষে প্রথম চারদিনের ম্যাচে তিনি চার উইকেট নিয়েছিলেন।
বাবু প্রথম নজর কাড়ে ২০০৮ সালে, যখন তিনি ঢাকার ফার্স্ট ডিভিশন লিগে আট উইকেট শিকার করেন, যা প্রিমিয়ার লিগের ঠিক নিচের স্তর। ২০১০, তিনি রাজশাহী বিভাগীয় ক্রিকেট দলের হয়ে প্রথম-শ্রেণীর ক্রিকেটে আত্মপ্রকাশ করেন এবং পরের বছর অঞ্চলটি বিভাগীয় ক্রিকেট দলে পরিণত হলে রংপুর বিভাগে চলে যান।
বাংলাদেশ প্রিমিয়ার লিগে বরিশাল বার্নার্সের হয়ে খেলেছেন। বরিশাল বার্নার্সকে ফাইনালে তুলতে তিনি গুরুত্বপূর্ণ ভূমিকা পালন করেছিলেন।
২০১৩ সালে, শেখ জামাল ধানমন্ডি ক্লাবের এলটন চিগুম্বুরা আলাউদ্দিনের করা ইনিংসের শেষ ওভার থেকে ৩৯ রান করেন। তিনি প্রথম বলে পাঁচটি দেন যা ছিল একটি নো-বল এবং তারপর একটি ওয়াইড বল করেন। পরের পাঁচ বলে, চিগুম্বুরা ছক্কা এবং চারের মধ্যে পর্যায়ক্রমে আলাউদ্দিন আরেকটি ওয়াইড বোল্ড করেন এবং একটি ছক্কায় শেষ হন। আলাউদ্দিন তার ১০ ওভারে ৯৩ রান দেন। সেই সময়ে একটি বিশ্ব রেকর্ড, এটি ভেঙে গেছে, এবং এখন এক ওভারে ৪৩ রান দাঁড়িয়েছে।
২০১৮ সালের অক্টোবরে, ২০১৮-১৯ বাংলাদেশ প্রিমিয়ার লিগের খসড়ার পর তাকে রাজশাহী কিংস দলের স্কোয়াডে রাখা হয়েছিল।
২০২১ সালের মে মাসে, তিনি ২০২১ ঢাকা প্রিমিয়ার ডিভিশন টি-টোয়েন্টি ক্রিকেট লিগে ব্রাদার্স ইউনিয়নের হয়ে খেলার জন্য নির্বাচিত হন। লিজেন্ডস অফ রূপগঞ্জের বিপক্ষে টুর্নামেন্টের ১০তম ম্যাচে, তিনি একটি হ্যাটট্রিক তুলেছিলেন, টি-টোয়েন্টি ক্রিকেটে এটি করা একমাত্র পঞ্চম বাংলাদেশি বোলার।
বিমল মুখোপাধ্যায় (ফুটবলার)

বিমল মুখোপাধ্যায় (১৯১২ - ২৬ মে ১৯৭১) ছিলেন একজন বাঙালি কিংবদন্তি ফুটবলার, যিনি কলকাতার মোহনবাগান দলের সেন্টার ফরওয়ার্ড ও পরবর্তীতে রাইট হাফে খেলতেন। ১৯৩৯ খ্রিস্টাব্দে প্রথম লিগবিজয়ী মোহনবাগান দলের অধিনায়ক ছিলেন। 
বিমল মুখোপাধ্যায়ের জন্ম ব্রিটিশ ভারতের অধুনা পশ্চিমবঙ্গের হুগলি জেলার উত্তরপাড়ায়। পিতা মনোমোহন মুখোপাধ্যায় ছিলেন ১৯১১ খ্রিস্টাব্দের কলকাতার মোহনবাগান দলের প্রথম শিল্ডবিজয়ী দলের খেলোয়াড়। ১৯৩১ খ্রিস্টাব্দে বিমল মুখোপাধ্যায় মোহনবাগান ক্লাবে যোগ দেন এবং সেন্টার ফরওয়ার্ড হিসাবে খেলা শুরু করেন এবং পুলিশের বিরুদ্ধে প্রথম খেলাতেই তিনি দুটি গোল করেন। পরে তিনি রাইট হাফ হিসাবে খেলে খ্যাতি অর্জন করেন। ১৯৩৮ খ্রিস্টাব্দে ভারতীয় ফুটবল দলের হয়ে অস্ট্রেলিয়া সফরে যান। ১৯৩৯ খ্রিস্টাব্দে তিনি প্রথম লিগ বিজয়ী মোহনবাগান ক্লাবের অধিনায়ক ছিলেন।
জ্যান্থিয়াম

জ্যান্থিয়াম (cocklebur) হল Asteraceae পরিবারের অন্তর্গত Heliantheae গোত্রের সপুষ্পক উদ্ভিদের একটি প্রজাতি, যা আমেরিকা ও পূর্ব এশিয়া এবং দক্ষিণ এশিয়ার কিছু অংশে বসবাস করে।
নোয়াটিয়া সম্প্রদায়

নোয়াটিয়া হল ভারতের ত্রিপুরা রাজ্যের অন্যতম ত্রিপুরী গোষ্ঠী। গোত্রটি প্রধানত ভারতের ত্রিপুরা রাজ্যের উত্তর ত্রিপুরা জেলায় বসবাস করে। তারা কোকবোরোকের নোয়াটিয়া উপভাষায় কথা বলে যা তিব্বত-বর্মী বংশোদ্ভূত।
নোয়াটিয়া ত্রিপুরার অন্যতম গুরুত্বপূর্ণ ত্রিপুরী বংশ। প্রকৃতপক্ষে, নোয়াটিয়ারা বহুকাল আগে থেকে আরাকান পার্বত্য অঞ্চলে বসবাস করেছে। বলা হয় যে নোয়াটিয়া তাদের প্রকৃত গোষ্ঠীর নাম নয় এবং তারা আসলে ত্রিপুরী। কিংবদন্তি বলে যে একবার তৎকালীন ত্রিপুরা রাজা এবং আরাকান রাজার মধ্যে একটি তুমুল যুদ্ধ সংঘটিত হয়েছিল। সেই যুদ্ধে আরাকান রাজা নেতৃত্ব দেন এবং শত শত ত্রিপুরী সৈন্যকে বন্দী করেন। এই ত্রিপুরী সৈন্যদের আরাকানে থাকতে হয়েছিল। আরাকানে অবস্থানকালে স্থানীয় আদিবাসীদের সাথে তাদের যোগাযোগ ও আদান-প্রদান হয় এবং এর ফলে তাদের ভাষা ও সংস্কৃতিতে কিছুটা পরিবর্তন আসে। আজও নোয়াটিয়াদের জীবন ও সংস্কৃতিতে তাদের পুরানো সংস্কৃতির প্রভাব তাদের শারীরিক গঠন, গায়ের রং, খাদ্যাভ্যাস, ভাষা, আচার-অনুষ্ঠানের আকারে পাওয়া যায়। ২০১১ সালের আদমশুমারি অনুসারে, তাদের জনসংখ্যা হল ১৪,২৯৮ জন।নোয়াটিয়ার ১৬(ষোল)টি প্রধান উপ-গোষ্ঠী রয়েছে। এই উপ-গোষ্ঠীগুলি হল লান্দা, রামসা, দেববর্মন, লাগুং, মুরাসিং, নোয়াটিয়া, ত্রিপুরী। নোয়াটিয়ারা হিন্দু এবং তাদের ঐতিহ্য ও রীতি অনুযায়ী সকল পূজা ও উৎসব পালন করে। নোয়াটিয়াদের উপর বৈষ্ণবধর্মের ব্যাপক প্রভাব রয়েছে। তারা অন্যান্য ত্রিপুরী গোষ্ঠীর মতো গড়িয়া ও বৈসু উৎসবও পালন করে।
নোয়াটিয়াও ত্রিপুরা জুড়ে বাস করে যেমন দক্ষিণ ত্রিপুরা, সিপাহিজলা ত্রিপুরা, উত্তর ত্রিপুরা, গোমতি ত্রিপুরা এবং পশ্চিম ত্রিপুরা জেলায়। দক্ষিণ ত্রিপুরার উদয়পুর মহকুমার অন্তর্গত গার্জি, তকমা চারা, কলাবন ও রোথাইচেরাতে অনেক নোয়াটিয়া পরিবার রয়েছে, সেইসাথে সেপাহিজলা জেলায় যেমন চান্দুল, টুইওয়ান্ডাল, খামারবাড়ি এবং টুইসা খন্ডাল, নোয়াবাড়ি এবং উরমাই কালাক্ষেতেও অনেক নোয়াটিয়া পরিবার রয়েছে। সোনামুড়া মহকুমার পরিবার যেমন মানাই পাথর, নিদয়া, জামতলি (কালিখালা), জগতরামপুর এবং ত্রিপুরার আরও অনেক অংশ যেখানে নোয়াটিয়া সংস্কৃতি বিদ্যমান যা এখনও জানা যায়নি।
রাজা সূর্য কুমার

রাজা সূর্য কুমার ছিলের বাংলাদেশের রাজবাড়ী অঞ্চলের একজন জমিদার। তার নামানুসারে রাজবাড়ীর নামকরণ করা হয়েছিল। তার পিতামহ প্রভুরাম নবাব সিরাজউদ্দৌলার রাজকর্মী ছিলেন। কিন্তু পলাশীর যুদ্ধে ইংরেজদের জয়ের পর তিনি লক্ষ্মীকোলে এসে আত্মগোপন করেন। পরে তার পুত্র দ্বিগেন্দ্র প্রসাদ এই অঞ্চলে জমিদারি গড়ে তোলেন। তারই পুত্র রাজা সূর্যকুমার ১৮৮৫ সালে জনহিতকর কাজের জন্য রাজা উপাধি পান।
সূর্যকুমারের কাশিমনগর পরগনার পদ্মার তীরবর্তী অঞ্চল, (পদ্মা তখন লক্ষমীকোল থেকে ৬ মাইল/প্রায় ১০ কিমি উত্তর দিয়ে প্রবাহমান ছিল), সূর্যনগর, দিনাজপুর, ভুবেনেশ্বর, কলিকাতা, কাবিলপুর পরগনায় জমিদারী ছিল।
লক্ষীকোল এস্টেটের উত্তরাধিকারী জমিদার দ্বিগেন্দ্র প্রসাদ গুহ রায়ের কোনো সন্তান না থাকায় অনুমান ১৮৪০ এর দশকের শেষে সূর্য কুমারকে দত্তক হিসেবে গ্রহণ করেন।
লক্ষ্মীকোল গ্রামে রাজা সূর্য কুমার রায়ের বসতবাড়ি ছিল। বিরল ব্যক্তিত্বের অধিকারী সূর্য কুমার গুহরায় ছিলেন দরদী ও প্রজাপ্রেমী। সমাজসচেতন পাঠাগার, রাস্তাঘাট, পোস্ট অফিস, মন্দির নির্মাণ করেছেন। তার আশ্রয়ে লালিত পালিত হয়েছেন ছাত্র, আশ্রয়হীন বালক, দরিদ্র ঘরের অসহায় সস্তান। রাজার দুই রানী। কোনো রানীরই সন্তান না থাকায় রাজা যেন সকলের সন্তানকে আপন সন্তান ভাবতেন। নিজের শ্যালকদের পুত্রবৎ স্নেহে স্বগৃহে আশ্রয় দিয়ে পালন করেছেন।
জনশ্রুতি অনুযায়ী, সূর্যকুমার একজন তেজন্বী অথচ কোমল হৃদয়ের মানুষ হিসেবে তিনি পরিচিত। প্রতাপশালী ব্রিটিশ রাজার কাছে তিনি মাথা নোয়াবার পাত্র ছিলেন না। স্বদেশী ও স্বরাজ আন্দোলনে পরোক্ষ পৃষ্ঠপোষকতা দিয়েছেন। জাতীয় চেতনায় তিনি ছিলেন অত্যন্ত সজাগ। একবার বড়লাট অত্র এলাকার সকলকে বলছিলেন “তিনি একজন রাজা বটে? অনেকে মনে করেন সেই ঘটনা থেকে রাজা বলে পরিচিত কিন্ত ব্যাপারটা এমন নয়। সূর্য কূমারের ব্যক্তিত্ব, জনহিতকর কাজ, শিক্ষার প্রতি অনুরাগ এবং প্রজা প্রেমের জন্য ১৮৮০'র দশকে করোনোশনের মাধ্যমে তাকে 'রাজা' উপাধি দেওয়া হয়।
বর্তমানে তাঁর বাড়িটির অস্তিত্ব নেই। শুধু তিনটি পুকুর আছে। একটি রাজার পুকুর, একটি রানির পুকুর ও আরেকটি বড় পুকুর নামে পরিচিত। মুক্তিযুদ্ধের আগে পুকুরগুলো খাস হয়ে যায়। এরপর থেকে তা সরকারিভাবে দেখভাল করা হতো। পুকুরপাড়ের বটগাছতলায় মেলা বসত। তবে বছর দশেক ধরে মেলার আয়োজন করা হচ্ছে না। রাজার উত্তরসূরিরা কেউ এখন আর রাজবাড়ীতে থাকেন না। গত ডিসেম্বরের শুরুতে রাজার বাড়ি পুকুরটির পাশে কালেক্টর দিঘি নাম দিয়ে সাইনবোর্ড টানানো হয়েছে। তবে পুকুরটির সঙ্গে ঐতিহ্য ও রাজার স্মৃতি জড়িয়ে থাকায় পুকুরটির নাম পরিবর্তনের বিষয়ে স্থানীয়রা আপত্তি জানিয়ে নামটি অপরিবর্তিত রাখার দাবি জানায়।
অভিরাম শিব মন্দির

অভিরাম শিব মন্দির ভারতের পশ্চিমবঙ্গ অঙ্গরাজ্যের বাঁকুড়া জেলার ওন্দা ব্লকের নিকুঞ্জপুর গ্রাম পঞ্চায়েতের অন্তর্গত এল্যাটি মৌজায় অবস্থিত একটি প্রাচীন শিব মন্দির। মল্লরাজ প্রথম রঘুনাথ সিংহ খ্রিস্টিয় সতেরো শতকে এই মন্দির প্রতিষ্ঠা করেন। মন্দিরের গর্ভগৃহে প্রাচীন শিবলিঙ্গ ও বাইরে খোলা আকাশের নীচে হাতি-ঘোড়া রূপে কাল ভৈরব বিরাজমান।
লোকালয়ের বাইরে এই শিব মন্দিরের পরিবেশ খুবই শান্ত-মনোরম। মন্দিরের নিকট প্রাচীন আমবৃক্ষের নীচে হনুমানদাস নামক জনৈক সন্ন্যাসীর সমাধিস্থল অবস্থিত।
বাংলা বছর শেষে চৈত্র সংক্রান্তি উপলক্ষ্যে এখানে দুদিনগাজন উৎসব অনুষ্ঠিত হয় । গাজনে পাট ভাসান, ধুনো পোড়ানো, ডিগর ভাঙ্গা, প্রণাম সেবা , বাণ ফোঁড়া, আগুন সন্ন্যাস প্রভৃতি আচার পালিত হয় । অতীতে এই গাজন সমাপন হতো চড়ক পূজা র মধ্য দিয়ে, কিন্ত বর্তমানে আর চড়ক অনুষ্ঠিত হয় না ।
এছাড়াও শিবরাত্রি উপলক্ষ্যে এই শিব মন্দিরে মেলা আয়োজিত হয় ।
এই মন্দিরের সম্মুখে প্রাচীন শ্যামচাঁদ মন্দির অবস্থিত। এছাড়াও নিকটবর্তী অন্যান্য স্থান- চ্যামটা নীলকুঠী, নিকুঞ্জপুর,গোপীনাথপুর,কনকলতা মন্দির, বীরসিংহপুর, হরিহরপুর, তপোবন, সোনাতাপাল প্রভৃতি।
১. বাঁকুড়ার কয়েকটি শিব গাজন। সুখেন্দু হীরা । এই দেশ...অন্য ভাবনা...অন্য ভুবন। দৈনিক স্টেটসম্যান । ২১শে মার্চ ২০২২ । কলকাতা । পৃষ্ঠা ৬ ।
২.বাঁকুড়া জেলার পুরাকীর্তি।অমিয় কুমার বন্দ্যোপাধ্যায়। পৃষ্ঠা ৩৭- ৩৮
নলিয়া জোড় বাংলা মন্দির

নলিয়া জোড় বাংলা মন্দির রাজবাড়ী জেলার বালিয়াকান্দি উপজেলার জামালপুর ইউনিয়নের নলিয়া গ্রামে পাশাপাশি অবস্থিত দুইটি মন্দির। একটি মন্দিরের চূড়া থাকলেও অন্য মন্দিরের চূড়া অবশিষ্ট নেই। ১৬৫৫ সালে উড়িষ্যার গৌরীয় রীতিতে রাজা সীতারাম রায় এ জোড় বাংলা মন্দির ও বিগ্রহ প্রতিষ্ঠা করেন। পরবর্তীতে শ্রী কৃষ্ণ রাম চক্রবর্তী রাজা সীতারাম রায়ের অনুরোধে নলিয়া গ্রামে এসে দেব মন্দির এবং বিগ্রহ রক্ষনাবেক্ষনের দায়িত্ব গ্রহণ করেন।
ক্যাডাস্ট্রাল জরিপ

ক্যাডাস্ট্রাল জরিপ বা সংক্ষেপে সিএস জরিপ হল তফসিল এবং জরিপের উপ-ক্ষেত্র যা প্রকৃত সম্পত্তির সীমানা প্রতিষ্ঠা এবং পুনঃপ্রতিষ্ঠায় করা হয়। এটি সম্পত্তির সীমানাগুলির শারীরিক অবস্থা বর্ণনা এবং বৈশিষ্ট্যগুলির সাথে সম্পর্কিত মাত্রা, এলাকা ও নির্দিষ্ট অধিকার নির্ধারণের সাথে জড়িত। এটির মাধ্যমে নির্বিশেষে তারা স্থল, জলে বা প্রাকৃতিক বা কৃত্রিম বৈশিষ্ট্য সংজ্ঞায়িত করে। এটি সম্পত্তির আইনি অধিকার সৃষ্টির একটি গুরুত্বপূর্ণ উপাদান। একজন ক্যাডাস্ট্রাল সার্ভেয়ারকে অবশ্যই সাধারণ সমীক্ষার স্থানিক-পরিমাপ নীতি এবং প্রতিবেশী শিরোনামের সম্মানের মতো আইনি নীতি উভয়ই প্রয়োগ করতে হবে।
ভূমি জরিপকারীর প্রাথমিক ভূমিকাগুলির মধ্যে একটি হল জমিতে প্রকৃত সম্পত্তির সীমানা নির্ধারণ করা। সেই সীমানা ইতোমধ্যে প্রতিষ্ঠিত হয়েছে আইনী নথিতে এবং সরকারী পরিকল্পনা ও অ্যাটর্নি, প্রকৌশলী এবং অন্যান্য ভূমি জরিপকারীদের দ্বারা প্রস্তুতকৃত মানচিত্রের বর্ণনা করা হয়েছে। সম্পত্তির কোণগুলি হয় পূর্ববর্তী সার্ভেয়ার দ্বারা স্মৃতিস্তম্ভ করা হবে অথবা একটি নতুন সীমানা জরিপ করার জন্য নিয়োগকৃত সার্ভেয়ার দ্বারা স্মৃতিস্তম্ভ করা হবে যা পার্শ্ববর্তী জমির মালিকদের দ্বারা সম্মত হয়েছে।
রাজভবন, আগরতলা

রাজভবন ( অনুবাদ : "গভর্নমেন্ট হাউস" ) হল ত্রিপুরার রাজ্যপালের সরকারি বাসভবন । ত্রিপুরার বর্তমান রাজ্যপাল মাননীয় শ্রী তথাগত রায় । বাড়িটি রাজ্যের রাজধানী শহর আগরতলায় অবস্থিত। ২০১৮ সালের এপ্রিল মাসে একটি নতুন রাজভবন নির্মিত এবং উদ্বোধন করা হয়েছিল। পূর্ববর্তী রাজভবনটি ১৯১৭ সালে নির্মিত হয়েছিল এবং ভারতের স্বাধীনতার আগে এটি পুশবন্ত প্রাসাদ নামে পরিচিত ছিল। পূর্ববর্তী রাজভবন ভবনটি ত্রিপুরার রাজা মহারাজা বীরেন্দ্র কিশোর মাণিক্যের সম্মানে একটি জাদুঘর এবং গবেষণা কেন্দ্রে পরিণত করার উদ্দেশ্যে।
হায়দার পুর

পশ্চিমবঙ্গের উত্তর চব্বিশ পরগনার বসিরহাট মহকুমায় বাদুড়িয়া থানার অন্তর্গত বাগজোলা গ্রাম পঞ্চায়েতের একটি গ্রাম হায়দার পুর। বারাসাত বিদ্রোহের নায়ক তিতুমীরের জন্মস্থান হিসাবে হায়দার পুরের নাম ইতিহাসের পাতায় উজ্জ্বল হয়ে আছে। 
হায়দার পুর পূর্ব ভারতের রাজ্য পশ্চিমবঙ্গের দক্ষিণ অঞ্চলে অবস্থিত বসিরহাট মহকুমায় অন্তগত বাদুড়িয়া থানার বাগজোলা গ্রাম পঞ্চায়েতের ছোট্ট একটি গ্রাম। হায়দার পুর গ্রামের পূর্বে বাগজোলা, পশ্চিমে দক্ষিণ-শিমুলিয়া, উত্তরে চাঁদ পুর, দক্ষিণে নওয়াপাড়া- জঙ্গলপুর অবস্থিত। গ্রামের দক্ষিণ দিকে পশ্চিম থেকে পূর্বে হাবড়া-বসিরহাট () সড়ক প্রসারিত।
হায়দার পুর গ্রামের অধিকাংশ মানুষ কৃষিজীবী হওয়ায় গ্রামের অর্থনীতি সম্পূর্ণভাবে কৃষির ওপর নির্ভরশীল।
এছাড়াও বেশ কিছু মানুষ পোশাক তৈরির কাজের সাথে যুক্ত।
গ্রামের দক্ষিণ দিকে পশ্চিম থেকে পূর্বে হাবড়া-বসিরহাট সড়ক প্রসারিত হলেও গ্রামের ভিতরের দিকের রাস্তা গুলো মাটির কিংবা ইটের। শুষ্ক মৌসুমে গ্রামে হালকা যানবাহনে যাতায়াতের জন্য সড়ক ব্যবহার করা গেলেও, বর্ষা মৌসুমে সড়ক চলাচলের অনুপযোগী থাকে। গ্রামে পল্লীবিদ্যুৎ এর সুবিধা থাকলেও স্থানীয়রা সৈরবিদ্যুৎ ব্যবহার করে থাকেন।
হায়দার পুর গ্রামের উল্লেখযোগ্য শিক্ষা প্রতিষ্ঠানসমূহ হলো:
ত্রিপুরার উপমুখ্যমন্ত্রীদের তালিকা

ত্রিপুরার উপমুখ্যমন্ত্রী ত্রিপুরা সরকারের মন্ত্রিসভার সদস্য। সাংবিধানিক পদ নয়, এটি খুব কমই কোনো নির্দিষ্ট ক্ষমতা বহন করে। একজন উপ-মুখ্যমন্ত্রী সাধারণত স্বরাষ্ট্রমন্ত্রী বা অর্থমন্ত্রীর মতো মন্ত্রিপরিষদ পোর্টফোলিও রাখেন। সংসদীয় সরকার ব্যবস্থায়, মুখ্যমন্ত্রীকে মন্ত্রিসভায় "সমানদের মধ্যে প্রথম" হিসাবে বিবেচনা করা হয়; উপ-মুখ্যমন্ত্রীর পদটি জোট সরকারের মধ্যে রাজনৈতিক স্থিতিশীলতা এবং শক্তি আনতে ব্যবহৃত হয়।
জোনাহ হউর-কিং

জোনাহ আন্দ্রে হউর-কিং (ইংরেজিঃ Jonah Hauer-King, জন্মঃ ৩০ মে ১৯৯৫) একজন ইংরেজ অভিনেতা। কেমব্রিজের সেন্ট জনস কলেজে পড়ার সময় তিনি অভিনয় শুরু করেন। ডিজনির মিউজিক্যাল ফিল্ম দ্য লিটল মারমেইডের লাইভ-অ্যাকশন অ্যাডাপ্টেশনে প্রিন্স এরিক চরিত্রে অভিনয় করার জন্য তিনি সবচেয়ে বেশি পরিচিত। কিং টেলিভিশন মিনিসিরিজ হাওয়ার্ডস এন্ড (২০১৭), লিটল উইমেন (২০১৭), এবং ওয়ার্ল্ড অন ফায়ার (২০১৯) এবং দ্য লাস্ট ফটোগ্রাফ (২০১৭) এবং এ ডগস ওয়ে হোম (২০১৯) চলচ্চিত্রগুলিতে উপস্থিত হয়েছেন।
হউর-কিং ৩০ মে ১৯৯৫ তারিখে লন্ডনের আইলিংটনে জন্মগ্রহণ করেছিলেন, তিনি আমেরিকান সাইকো-থেরাপিস্ট এবং প্রাক্তন থিয়েটার প্রযোজক ডেব্রা হউরের পুত্র এবং জেরেমি কিং, একজন বিশিষ্ট লন্ডন রেস্তোরাঁর মালিক, যিনি মূলত বার্নহাম-অন-সি, সমারসেটের বাসিন্দা। হউর-কিং ইহুদিদের মধ্যে বড় হয়েছিলেন। তার দাদা-দাদি ছিলেন পোলিশ ইহুদি যারা ১৯৩০-এর দশকে ওয়ারশ থেকে টরন্টোতে পালিয়ে যান।
হউর-কিং ইটন কলেজে এবং তারপর সেন্ট জনস কলেজ, কেমব্রিজে পড়াশোনা করেন, যেখানে তিনি ধর্মতত্ত্ব এবং ধর্মীয় অধ্যয়নে প্রথম শ্রেণীর ডিগ্রি নিয়ে স্নাতক হন, সেখানে থাকাকালীন মঞ্চ ও পর্দায় অভিনয়ের ভূমিকায় অভিনয় করেন।
হউর-কিংয়ের প্রথম বৈশিষ্ট্য ছিল ড্যানি হুস্টনের দ্য লাস্ট ফটোগ্রাফে প্রধান ভূমিকা, যেটি এডিনবার্গ আন্তর্জাতিক চলচ্চিত্র উৎসবে বিশ্ব প্রিমিয়ার পেয়েছে। তিনি লিটল উইমেনের ২০১৭ সালের বিবিসি সংস্করণে লরির চরিত্রে অভিনয় করেছিলেন এবং অ্যাশেজ ইন দ্য স্নো (২০১৮) চলচ্চিত্রে অ্যান্ড্রিয়াস আরাস চরিত্রে অভিনয় করেছিলেন, বেল পাওলির বিপরীতে, হাওয়ার্ডস এন্ডে পল উইলকক্স এবং লন্ডনের পোস্টকার্ডে ডেভিডের চরিত্রে অভিনয় করেছিলেন (২০১৮)। তিনি এ ডগস ওয়ে হোম (২০১৯) ছবিতে লুকাস চরিত্রে অভিনয় করেছেন। তার অন্যান্য ভূমিকাগুলির মধ্যে রয়েছে দ্য সং অফ নেমস এবং দিস ইজ দ্য নাইট। বিবিসি দ্বিতীয় বিশ্বযুদ্ধের নাটক ওয়ার্ল্ড অন ফায়ার (২০১৯) তে হ্যারি চেজের অভিনয় করা তার সবচেয়ে সাম্প্রতিক বৈশিষ্ট্য। কিং টেলিভিশন ফিল্মেও হাজির। ২০১৯ সালে, মালোওয়ানকে আগাথা অ্যান্ড দ্য কার্স অফ ইশতার ছবিতে জোনা চরিত্রে অভিনয় করেছিলেন। ১২ নভেম্বর ২০১৯-এ, ঘোষণা করা হয়েছিল যে কিং দ্য লিটল মারমেইড-এ প্রিন্স এরিকের চরিত্রে অভিনয় করবেন যা ২৬ মে ২০২৩-এ মুক্তি পায়। এরপর থেকে তিনি স্কাই-এর দ্য ট্যাটুইস্ট অফ আউশউইস্ট-এর নতুন অভিযোজনে প্রধান চরিত্রে লালের ভূমিকায় অভিনয় করেছেন।
.পিএল

.পিএল হল পোল্যান্ডের ইন্টারনেট কান্ট্রি কোড টপ-লেভেল ডোমেইন (সিসিটিএলডি), যা পোলিশ গবেষণা ও উন্নয়ন সংস্থা নাস্ক দ্বারা পরিচালিত।এটি কাউন্সিল অফ ইউরোপিয়ান ন্যাশনাল টপ লেভেল ডোমেন রেজিস্ট্রি'র অন্যতম প্রতিষ্ঠাতা সদস্য।
.জেডএ

.জেডএ হল দক্ষিণ আফ্রিকার ইন্টারনেট কান্ট্রি কোড টপ-লেভেল ডোমেইন (সিসিটিএলডি)। .জেডএ নামস্থানটি .জেডএ ডোমেইন নেম অথরিটি (জাদনা) দ্বারা পরিচালিত এবং নিয়ন্ত্রিত হয়। বেশিরভাগ ডোমেইন দ্বিতীয়-স্তরের ডোমেইন .সিও.জেডএ- এর অধীনে নিবন্ধিত। 
জেডএ (ZA) হল দক্ষিণ আফ্রিকার ডাচ নাম "জুইদ-আফ্রিকা"-এর সংক্ষিপ্ত রূপ।